open-index/open-wikipedia-markdown huggingface dataset:
বিদ্যাৱতী

**বিদ্যাৱতী** () হ'ল ভাৰতৰ তেলেংগানাৰ ৱাৰংগলৰ কাকতীয়া বিশ্ববিদ্যালয়ৰ প্ৰাক্তন উপাচাৰ্য আৰু ১৯৩৯ চনৰ ১৫ ছেপ্টেম্বৰত গৌড় সম্প্ৰদায়ত তেওঁৰ জন্ম। তেওঁ ভাৰতীয় চাইক'লজিকেল ছ'চাইটিৰ সভানেত্ৰী। ২০১৭ চনৰ ৮ মাৰ্চত "আন্তঃৰাষ্ট্ৰীয় নাৰী দিৱস" উদযাপন উপলক্ষে তেলেংগানা ৰাজ্য চৰকাৰৰ তৰফৰ পৰা তেওঁক বিশিষ্ট মহিলা হিচাপে সন্মানিত কৰা হৈছিল।
thumb|তেলেংগানা চৰকাৰৰ পৰা বিশিষ্ট মহিলা বঁটা লাভ কৰি থকা অৱস্থাত বিদ্যাৱতী৷

## প্ৰাৰম্ভিক জীৱন আৰু শিক্ষা
তেওঁ হায়দৰাবাদৰ বেগম বজাৰৰ বংশীলাল বালিকা বিদ্যালয় (চৰকাৰী হাইস্কুল) অধ্যয়ন কৰিছিল আৰু ১৯৫৫ চনত উচ্চতৰ মাধ্যমিক বিদ্যালয়ৰ প্ৰমাণপত্ৰ লাভ কৰিছিল। ১৯৫৭ চনত হায়দৰাবাদৰ কোটি মহিলা মহাবিদ্যালয়ত ইণ্টাৰমিডিয়েট শিক্ষা গ্ৰহণ কৰে। ১৯৫৯ চনত একেখন মহাবিদ্যালয়ৰ পৰা উদ্ভিদ বিজ্ঞানক মূল হিচাপে লৈ‍ প্ৰাণীবিজ্ঞান আৰু ৰসায়ন বিজ্ঞানসহ স্নাতক ডিগ্ৰী (বি.এছচি.) লাভ কৰে‍। তেওঁ ওছমানিয়া বিশ্ববিদ্যালয়ৰ পৰা উদ্ভিদ বিজ্ঞানক মূল হিচাপে লৈ‍  হাইড্ৰ’বায়’লজীসহ এম.এছচি. ডিগ্ৰী লাভ কৰিছিল।

১৯৬৭ চনত অধ্যাপক জাফৰ নিজাম আৰু অধ্যাপক এম. আৰ. ছাক্সেনাৰ তত্ত্বাৱধানত ওছমানিয়া বিশ্ববিদ্যালয়ৰ পৰা 'পৰীক্ষামূলক আৰু চাইট'লজিকেল স্টাডিজ অন চেৰটেন ডেস্মিডছ' বিষয়ত কৰা গৱেষণাৰ  বাবে তেওঁক পিএইচ.ডি. প্ৰদান কৰা হৈছিল। যিহেতু সাহিত্যৰ বেছিভাগেই জাৰ্মান ভাষাত আছিল, সেয়েহে ১৯৬৩ - ৬৫ চনত ৩ বছৰৰ বাবে ওছমানিয়া বিশ্ববিদ্যালয়ৰ আৰ্টছ কলেজত জাৰ্মান ভাষাত জুনিয়ৰ আৰু চিনিয়ৰ ডিপ্লমা লয়। তেওঁৰ বিশেষজ্ঞতাৰ ক্ষেত্ৰ হৈছে হাইড্ৰ’বায়’লজি, ফিক’লজী, চাইট’লজী আৰু আল্ট্ৰাষ্ট্ৰাকচাৰ ইক’লজী।

## কেৰিয়াৰ

* ১৯৬৬ চনত তেওঁক হায়দৰাবাদৰ ওছমানিয়া বিশ্ববিদ্যালয়ৰ অস্থায়ী অধ্যাপক হিচাপে নিযুক্তি দিয়া হয়।
* ১৯৬৮ চনত তেওঁক স্থায়ী অধ্যাপক হিচাপে নিযুক্তি দিয়া হয় আৰু ৱাৰাংগলৰ ওছমানিয়া বিশ্ববিদ্যালয়ৰ পি. জি. কেন্দ্ৰত নিযুক্তি দিয়া হয়, যি পাছলৈ ১৯৭৪ চনত কাকতীয় বিশ্ববিদ্যালয়ত পৰিণত হয়। 
* ইয়াৰ উপৰিও, একেখন বিশ্ববিদ্যালয়ত সেৱা আগবঢ়াই, তেওঁ উদ্ভিদবিজ্ঞান বিভাগৰ ৰিডাৰ, প্ৰাধ্যাপক আৰু মুৰব্বী হৈছিল (১৯৯০) ।
* ১৯৯৮ চনৰ ৬ মে'ত তিনি বছৰৰ বাবে তেওঁ বিশ্ববিদ্যালয়খনৰ উপাচাৰ্য হিচাপে দায়িত্ব গ্ৰহণ কৰে।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
বতাৰা কলা

**বতাৰা কলা** পৰম্পৰাগত জাভা আৰু বালি পৌৰাণিক কাহিনীত মৃত্যুৰ দেৱতা, চেটেছুয়াৰাৰ সৈতে এটা গুহাৰ ওপৰত শাসন কৰে। বতাৰা কলাক পোহৰ আৰু পৃথিৱীৰ সৃষ্টিকৰ্তা বুলিও অভিহিত কৰা হৈছে। তেওঁ সময়ৰ দেৱতাও, যি দুৰ্ভগীয়া মানুহক গ্ৰাস কৰে। 

## উৎপত্তি
কিংবদন্তি অনুসৰি বতাৰা কলা বতাৰা গুৰু (শিৱৰ জাভাত প্ৰচলিত ৰূপ)ৰ পুত্ৰ। বতাৰা গুৰুৰ এগৰাকী অতি ধুনীয়া পত্নী আছে যাৰ নাম দেৱী উমা (পাৰ্বতী)। এদিন বতাৰা গুৰুৱে অনিয়ন্ত্ৰিত কামনাৰ জুইত জ্বলি উমা দেৱীৰ ওপৰত বলপূৰ্বক কামনা উপশম কৰিছিল। তেওঁলোকৰ যৌন সংগম ঐশ্বৰিক বাহন নন্দী নামৰ গৰুটোৰ ওপৰত সম্পন্ন কৰিছিল। এই আচৰণে উমাক লাজ দিছিল, যিয়ে দুয়োকে গালি পাৰিছিল যাতে তেওঁলোক ভয়ংকৰ আৰু কুৎসিত ৰাক্ষস হিচাপে দেখা দিয়ে। দেৱী উমাৰ এই উগ্ৰ ৰূপটো হিন্দু ধৰ্মত দুৰ্গা নামেৰেও জনা যায়। এই সম্পৰ্কৰ পৰাই বতাৰা কলাৰ জন্ম হৈছিল ৰাক্ষস ৰূপত।

আন এটা উৎপত্তিৰ কাহিনী হ’ল শিৱৰ বীৰ্যৰ এটোপাল এটা মাছে গিলিবলৈ পাইছিল আৰু গৰ্ভধাৰণ কৰিছিল।

বতৰা কলাৰ অতৃপ্ত ক্ষুধাতুৰ আৰু অতি অভদ্ৰ বুলি বৰ্ণনা কৰা হৈছে। মানুহৰ কু-অভ্যাসৰ শাস্তি দিবলৈ দেৱতাই তেওঁক পৃথিৱীলৈ পঠিয়াইছিল। অৱশ্যে বতাৰা কলাৰ আগ্ৰহ কেৱল মানুহৰ ভোক পূৰোৱাৰ বাবেহে আগ্ৰহী আছিল। তাৰ পিছত আতংকিত হৈ দেৱতাসকলে বতাৰা কলাক পৃথিৱীৰ পৰা পুনৰ ওভোতাই নিবলৈ আহ্বান কৰে। পিছলৈ তেওঁ দেৱী চেটেছুয়াৰাৰ সৈতে মিলি পাতালৰ শাসক হয়।

পৰম্পৰাগতভাৱে জাভা জনসাধাৰণে তেওঁৰ অনুকূলতা লাভ কৰিবলৈ চেষ্টা কৰে, সময় আৰু ধ্বংসৰ দেৱতা হিচাপে, বিশেষকৈ শিশুৰ দুৰ্ভাগ্য ৰোধ কৰিবলৈ। ভূত-প্ৰেত নিৰ্বাসন অনুষ্ঠান, যাক ৰুটান বুলি কোৱা হয়, "দুৰ্ভাগ্যজনক" পৰিস্থিতিত জন্ম লোৱা যেনে ভৰি প্ৰথমে জন্ম হোৱা শিশুৰ বাবে অনুষ্ঠিত কৰা হয়। এনে শিশুক বতাৰা কলাৰ দ্বাৰা গ্ৰাস কৰিব নোৱাৰাকৈয়ে এনেদৰে কৰা হৈছে। এই অনুষ্ঠানত সাধাৰণতে ৱায়াং (জাভানিজ ছাঁৰ পুতলা) পৰিবেশন আৰু চেলামান ভোজ অনুষ্ঠিত কৰা হয়।

## প্ৰতীকবাদ
চাইমন মনবাৰনে লক্ষ্য কৰিছে যে, বতাৰা কলা আবেগৰ ঢৌত যৌন সম্পৰ্ক স্থাপন কৰাৰ নেতিবাচক প্ৰভাৱৰ প্ৰতীক। বতাৰা কলাৰ নেতিবাচক দিশবোৰক বিবাহ বহিৰ্ভূতভাৱে জন্ম হোৱা সকলো সন্তানৰ ভাগ্যৰ বিৰুদ্ধে সতৰ্কবাণী হিচাপে বৰ্ণনা কৰা হৈছে। বতাৰা কলাৰ কাম বিশেষকৈ কীৰ্তিমুখ হিচাপে ভাৰতীয় আৰু বালি হিন্দু ধৰ্মত ভোমাৰ দৰেই বুলি গণ্য কৰা হৈছে।
## তথ্য সূত্ৰ
অমৰজীত কৌৰ

**অমৰজীত কৌৰ** ( ; জন্ম: ২ এপ্ৰিল ১৯৫২) এগৰাকী ভাৰতীয় ৰাজনীতিবিদ আৰু ভাৰতৰ কমিউনিষ্ট দলৰ ৰাষ্ট্ৰীয় সচিবালয়ৰ সদস্য আছিল।তেওঁ সৰ্বভাৰতীয় ট্ৰেড ইউনিয়ন কংগ্ৰেছৰ সাধাৰণ সম্পাদিকা হিচাপেও কাৰ্য্য নিৰ্বাহ কৰিছিল। ১৯৩৬ চনত মণিবেন কাৰা এ আই টি ইউ চিৰ সাধাৰণ সম্পাদক হিচাপে নিৰ্বাচিত হোৱাৰ পিছত তেওঁ স্বাধীন ভাৰতৰ প্ৰথমগৰাকী মহিলা হিচাবে খ্যাতি অৰ্জন কৰে যিয়ে কেন্দ্ৰীয় ট্ৰেড ইউনিয়ন এটাৰ নেতৃত্বত আছিল।

কৌৰে ১৯৭৯ চনৰ পৰা সাত বছৰৰ বাবে সৰ্বভাৰতীয় ছাত্ৰ ফেডাৰেচনৰ (AISF) দ্বিতীয়গৰাকী মহিলা সাধাৰণ সম্পাদিকা হিচাপে কাৰ্য্য নিৰ্বাহ কৰিছিল আৰু ১৯৯৯ চনৰ পৰা ২০০২ চনলৈকে ৰাষ্ট্ৰীয় ভাৰতীয় মহিলা ফেডাৰেচনৰ (NFIW) সাধাৰণ সম্পাদিকা হিচাপেও মহিলা সকলক নেতৃত্ব দিছিল। ১৯৯৪ চনৰ পৰা ২০১৭ চনলৈকে এআইটিইউচিৰ ৰাষ্ট্ৰীয় সম্পাদিক হিচাপে কাৰ্যনিৰ্বাহ কৰি থকাৰ সময়তে ১৯৭২ চনত মূল্যবৃদ্ধিৰ বাবে চিপিআইৰ প্ৰতিবাদত অংশগ্ৰহণ কৰাৰ বাবে দিল্লীত ১০ দিনৰ কাৰাদণ্ড, আৰু ১৯৭৭ চনত আলিগড় মুছলিম বিশ্ববিদ্যালয়ৰ দাঙ্গাক লৈ জৱাহৰলাল নেহৰু বিশ্ববিদ্যালয় আৰু জামিয়া মিলিয়া ইসলামিয়া বিশ্ববিদ্যালয়ৰ যৌথ প্ৰতিবাদৰ বাবে চাৰিদিন কাৰাগাৰত বন্দী হৈ আছিল।

জন্ম আৰু শিক্ষা
১৯৫২ চনৰ ২ এপ্ৰিলত ভাৰতৰ পাঞ্জাৱত অমৰজীত কৌৰ জন্ম হৈছিল। তেওঁ দিল্লী বিশ্ববিদ্যালয়ৰ পৰা এম এছ চি পদাৰ্থ বিজ্ঞান, আৰু এল এল বি ডিগ্ৰী লৈছিল।

## তথ্য সূত্ৰ
জগন্নাথন বিজয়া

**জগন্নাথন বিজয়া** (; ১৯৫৯–১৯৮৭) হ'ল ভাৰতৰ প্ৰথম মহিলা হাৰ্পেট’লজিষ্ট। তেওঁ সমগ্ৰ দেশতে কচ্ছপৰ গতিবিধি নথিভুক্ত কৰিছিল  আৰু বিশ্ব সংৰক্ষণ ইউনিয়নৰ ফ্ৰেছৱাটাৰ চেলোনিয়ান স্পেচেলিষ্ট গ্ৰুপৰ অধ্যক্ষ এডৱাৰ্ড মলৰ সহায়ক হিচাপে কাম কৰিছিল।

## জীৱনী
বিজয়াৰ জন্ম হৈছিল বাংগালুৰুত। তাতেই তেওঁ প্ৰাৰম্ভিক স্কুলীয়া শিক্ষা কৰিছিল আৰু দেউতাকৰ চাকৰি বদলিৰ বাবে হাইস্কুলীয়া শি‍ক্ষাৰ বাবে কোয়েম্বাটুৰলৈ‍ গৈছিল। তেওঁ দুবছৰ কোয়েম্বাটুৰৰ ছেইণ্ট জোচেফ মেট্ৰিকুলেশ্যন বিদ্যালয়ত অধ্যয়ন কৰিছিল আৰু তাৰ পাছত স্কুলৰ অন্তিম বছৰবোৰৰ বাবে চেন্নাইলৈ গৈছিল।

চেন্নাইৰ ইথিৰাজ কলেজ ফৰ উইমেনত প্ৰাণীবিজ্ঞানৰ ছাত্ৰী হিচাপে প্ৰথম বৰ্ষত থাকোঁতে তেওঁ সম্ভৱতঃ ১৯৭৮ চনৰ কোনোবা এটা সময়ত মাদ্ৰাজ স্নেক পাৰ্কত স্বেচ্ছাসেৱী হিচাপে কাম কৰিছিল। ৰোমুলাছ হুইটেকাৰৰ অধীনত প্ৰশিক্ষণ লৈ ১৯৮১ চনত স্নাতক ডিগ্ৰী লাভ কৰাৰ পিছত তেতিয়াৰ মাদ্ৰাজ স্নেক পাৰ্ক নামেৰে পৰিচিত চেন্নাই স্নেক পাৰ্কত পূৰ্ণকালীন কাম কৰিবলৈ আৰম্ভ কৰে।

২২ বছৰ বয়সত তেওঁক ৰোমুলাছ হুইটেকাৰে কচ্ছপৰ ভাৰতব্যাপী জৰীপৰ বাবে বিশ্ব সংৰক্ষণ ইউনিয়নৰ ফ্ৰেছৱাটাৰ চেলোনিয়ান স্পেচেলিষ্ট গ্ৰুপৰ তেতিয়াৰ অধ্যক্ষ এডৱাৰ্ড মলক সহায় কৰিবলৈ পৰামৰ্শ দিছিল। তেওঁ সমগ্ৰ দেশ ভ্ৰমণ কৰি তথ্য সংগ্ৰহ কৰিছিল আৰু ই সাগৰীয় কচ্ছপৰ শোষণ হ্ৰাস কৰাত সহায় কৰিছিল।

অলিভ ৰিডলী কচ্ছপ নিধনৰ বিষয়ে‍ তেওঁৰ গৱেষণা আৰু ফটোগ্ৰাফী নেশ্যনেল আলোচনীত প্ৰকাশ পাইছিল আৰু তাৰ ফলত তেতিয়াৰ প্ৰধানমন্ত্ৰী ইন্দিৰা গান্ধীয়ে ক’ষ্ট গাৰ্ডক কচ্ছপৰ ব্যৱসায় বন্ধ কৰাৰ বাবে পদক্ষেপ ল’বলৈ নিৰ্দেশ দিছিল।

## স্বীকৃতি
বিজয়াই বন বেতৰ কচ্ছপৰ বিষয়ে‍ ব্যাপক গৱেষণা আৰু নথিভুক্ত কৰিছিল আৰু তেওঁ কেৰালাৰ অৰণ্যৰ মাজেৰে ভ্ৰমণ কৰিছিল। ১৯৮৭ চনৰ এপ্ৰিল মাহত এখন অৰণ্যৰ ভিতৰত তেওঁৰ মৃতদেহ উদ্ধাৰ হৈছিল, আৰু তেওঁৰ মৃত্যুৰ কাৰণ নিৰ্ণয় কৰা হোৱা নাছিল। তেওঁৰ কৰ্ম আৰু ত্যাগৰ স্মৃতিত তেওঁৰ মৃত্যুৰ ১৯ বছৰৰ পাছত কৰা গৱেষণাৰ ভিত্তিত নতুন প্ৰজাতিৰ অন্তৰ্গত বুলি ধৰা বেতৰ কচ্ছপবিধক বিজয়াচেলিছ বুলি নামকৰণ কৰা হয়। মাদ্ৰাজ ক্ৰ'ক'ডাইল বেংকৰ কাছৰ পুখুৰীৰ কাষত তেওঁৰ এটি সৰু স্মাৰক আছে।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:ভাৰতীয় নাৰী
ফ্ৰি দ্য নিপল

thumb|২০১৫ চনৰ জুন মাহত লণ্ডনত অনুষ্ঠিত হোৱা ৱৰ্ল্ড নেকেড বাইক ৰাইডৰ প্ৰচাৰ অভিযানত এগৰাকী অংশগ্ৰহণকাৰী। তাইৰ স্তনযুগল ডাক্ট টেপ ক্ৰছেৰে ঢাকি থোৱা আছে আৰু তাইৰ বুকুৰ ওপৰত "ফ্ৰি দ্য নিপল" লিখা আছে।
**ফ্ৰি দ্য নিপল** হ'ল ২০১২ চনত সৃষ্টি হোৱা এক আগশাৰীৰ স্বাধীনতা অভিযান, ২০১৪ চনত একে নামৰ এখন ছবি নিৰ্মাণৰ পূৰ্বে ইয়াৰ সৃষ্টি হৈছিল। এই অভিযানে মহিলাসকলে যৌন বা অশ্লীল বুলি গণ্য কৰিলে পুৰুষক ৰাজহুৱা স্থানত টপলেছ দেখা দিয়াৰ সাধাৰণ প্ৰথাৰ ওপৰত আলোকপাত কৰে আৰু দাবী কৰে যে এই পাৰ্থক্য মহিলাৰ প্ৰতি অন্যায় আচৰণ। এই অভিযানত যুক্তি দিয়া হৈছে যে মহিলাসকলে ৰাজহুৱা স্থানত নিজৰ স্তনযুগল  উন্মোচন কৰাটো আইনী আৰু সাংস্কৃতিকভাৱে গ্ৰহণযোগ্য হ’ব লাগে।

## ইতিহাস

## ছ’চিয়েল মিডিয়া অভিযান

প্ৰতিবাদী সকলে গ্ৰহণ কৰা এটা কৌশল হৈছে *হেচটেগ ফ্ৰি দ্য নিপল*ৰ ব্যৱহাৰ। এই টেগটো ফেচবুক, ইনষ্টাগ্ৰাম আৰু টুইটাৰত ব্যৱহাৰ কৰা হৈছিল, য’ত ইয়াৰ সহায়ত একেটা টেগ থকা পোষ্টৰ বাবে ডাটাবেছত সন্ধান কৰিব পাৰি।

## চলচ্চিত্ৰ আৰু টেলিভিছন

২০১৪ চনত পৰিচালক লিনা এস্কোৱে তেওঁৰ আমেৰিকান বৈশিষ্ট্যপূৰ্ণ ছবি *[[ফ্ৰি দ্য নিপল]]* মুকলি কৰে। নিউয়ৰ্ক চহৰৰ ৰাজপথলৈ ওলাই অহা যুৱতীসকলৰ এটা দলক কেন্দ্ৰ কৰি ছবিখনে প্ৰচাৰ ষ্টাণ্ট, গ্ৰেফিটি ইনষ্টলেচন আৰু প্ৰথম সংশোধনীৰ অধিবক্তাৰ জৰিয়তে মহিলাৰ স্তনৰ সম্পৰ্কে আইনী আৰু সাংস্কৃতিক নিষেধাজ্ঞাৰ প্ৰতিবাদ কৰে। ২০১২ চনত ছবিখনৰ শ্বুটিঙৰ পিছত এস্কোৱে ছবিখন ব্যাপকভাৱে মুক্তি পোৱাত অসুবিধা পাইছিল, যাৰ ফলত তেওঁ ২০১৩ চনৰ ডিচেম্বৰ মাহত এই অভিযান আৰম্ভ কৰিবলৈ প্ৰেৰণা লাভ কৰিছিল।

*The Bold Type* ৰ ১০৬ নং খণ্ডত মূল চৰিত্ৰ কেটে মহিলাৰ শৰীৰত পুৰুষৰ স্তনৰ আঠা লগোৱা ছবি পোষ্ট কৰি ইনষ্টাগ্ৰামৰ নিৰ্দেশনাৰ বিৰুদ্ধে গৈ ছ’চিয়েল মিডিয়াত অভিযানত অংশগ্ৰহণ কৰে। ইন্সটাগ্ৰামত উক্ত চৰিত্ৰৰ যোগেদি স্তন মুক্ত কৰাৰ সমতাৰ কথাকে সূচাইছে।

## প্ৰভাৱশালী ব্যক্তি

কিছুমান চেলিব্ৰিটিয়ে ছ'চিয়েল মিডিয়াত #FreeTheNipple আন্দোলনৰ প্ৰতি সমৰ্থন প্ৰকাশ কৰিছে, য'ত আছে মাইলী চাইৰাছ, লেনা ডানহাম, জেনিফাৰ এনিষ্টন, স্কাউট উইলিছ, ৰিহানা, কাৰা ডেলিভিং, নাওমি কেম্পবেল আৰু ফ্লৰেন্স পুগ।

## তথ্যসূত্ৰ

শ্ৰেণী:নাৰী
শ্ৰেণী:নাৰীবাদ
শ্ৰেণী:নাৰীৰ অধিকাৰ
পাতাল

**পাতাল** (সংস্কৃত: पाताल; আক্ষৰিক অৰ্থ: ভৰিৰ তলত থকা) ভাৰতীয় ধৰ্ম অনুসৰি বিশ্বব্ৰহ্মাণ্ডৰ ভূগৰ্ভস্থ ৰাজ্যসমূহক বুজায়৷ পাতাল পাৰ্থিৱ মাত্ৰাৰ তলত অৱস্থিত। পাতালক প্ৰায়ে ইংৰাজীত আন্দাৰৱৰ্ল্ড (underworld) বা নেডাৰৱৰ্ল্ড (netherworld) বুলি অনুবাদ কৰা হয়। শাস্ত্ৰ সমূহত পাতলক স্বৰ্গতকৈও সুন্দৰ বুলি বৰ্ণনা কৰা হৈছে (সূক্ষ্ম মাত্ৰা, কেতিয়াবা স্বৰ্গ (হেভেন) বুলিও অনুবাদ কৰা হৈছে)। পাতালত অজস্ৰ ৰত্ন, ধুনীয়া বাগিচা আৰু হ্ৰদেৰে ভৰি থকা বুলি বৰ্ণনা কৰা হৈছে।

বজ্ৰযান বৌদ্ধ ধৰ্মত অসুৰ বসবাস কৰা গুহাবোৰ পাতালৰ প্ৰৱেশদ্বাৰ বুলি কোৱা হয়; এই অসুৰবোৰক, বিশেষকৈ মহিলা অসুৰবোৰক পদ্মসম্ভৱৰ দৰে বিখ্যাত বৌদ্ধ সন্তসকলে প্ৰায়ে ধৰ্মপাল বা ডাকিনী হিচাপে "ৰূপান্তৰিত" (বৌদ্ধ ধৰ্মলৈ ৰূপান্তৰিত) কৰে।

হিন্দু ব্ৰহ্মাণ্ডবিজ্ঞানত বিশ্বব্ৰহ্মাণ্ডক স্বৰ্গ, ভূমি বা মৰ্ত্য (পৃথিৱী) আৰু পাতাল (স্থূল মাত্ৰা) নামৰ তিনিখন জগতত বিভক্ত কৰা হৈছে। পাতাল আকৌ সাতখন ৰাজ্য/মাত্ৰা বা লোকেৰে গঠিত, ইয়াৰে সপ্তম আৰু একেবাৰে নিম্নতম পাতাল লোককে পাতাল বা নাগ-লোক বুলিও কোৱা হয়৷ নাগ-লোকত নাগসকল বাস কৰে। দানৱ (দনুৰ সন্তান), দৈত্য (দিতিৰ সন্তান), ৰাক্ষস আৰু নাগসকল (কদ্ৰুৰ সৰ্প-মানৱ সদৃশ পুত্ৰ) পাতাল ৰাজ্যত বাস কৰে।

## হিন্দু ধৰ্ম
বিষ্ণু পুৰাণত দেৱ ঋষি নাৰদৰ পাতাল ভ্ৰমণৰ কথা বৰ্ণনা কৰা হৈছে। নাৰদে পাতলক স্বৰ্গতকৈও সুন্দৰ বুলি বৰ্ণনা কৰিছে। পাতালত অজস্ৰ ৰত্ন, ধুনীয়া বাগিচা, হ্ৰদ আৰু সুন্দৰী অসুৰ কুমাৰীৰে ভৰি থকা বুলি বৰ্ণনা কৰা হৈছে। বতাহত মিঠা সুগন্ধি আৰু মিঠা সংগীত মিহলি হৈ থাকে। ইয়াৰ মাটি বগা, ক’লা, বেঙুনীয়া, বালিচহীয়া, হালধীয়া, শিলৰ আৰু লগতে সোণৰ।

বিষ্ণু পুৰাণত উল্লেখ কৰা অনুসৰি সাতখন পাতাল আছে, পৃথিৱীৰ পৃষ্ঠৰ তলত সত্তৰ হাজাৰ যোজন (দূৰত্বৰ পৌৰাণিক একক) দূৰত্বত এই পাতালবোৰ আছে। ইয়াৰে প্ৰত্যেকেখন পাতালে দহ হাজাৰ যোজনলৈকে সম্প্ৰসাৰিত হৈ থাকে। বিষ্ণু পুৰাণত উচ্চতমৰ পৰা নিম্নতমলৈকে থকা পাতালৰ নামবোৰ হৈছে: অতল, বিতল, নিতল, গৰ্ভস্তিমত, মহাতল, সুতল আৰু পাতাল। ভাগৱত পুৰাণ আৰু পদ্ম পুৰাণৰ মতে সাতখন পাতাল হৈছে ক্ৰমে অতল, বিতল, সুতল, তলাতল, মহাতল, ৰসাতল আৰু পাতাল। শিৱ পুৰাণত, মহাতলৰ সলনি কেৱল তল বুলি উল্লেখ কৰা হৈছে। বায়ু পুৰাণৰ মতে ৰসাতল, সুতল, বিতল, গভস্তল, মহাতল, শ্ৰীতল আৰু পাতাল বুলি কোৱা হৈছে। সাতখন পাতালৰ লগতে ইয়াৰ ওপৰত থকা পৃথিৱীখন বিষ্ণুৰ তামসিক (অন্ধকাৰ) অৱতাৰ হাজাৰ মূৰৰ শেষনাগৰ মূৰত থিয় হৈ থাকে। কেতিয়াবা শেষনাগগ পাতালসমূহৰ তলত থকাৰ পৰিৱৰ্তে একেবাৰে নিম্নতম পাতালত বাস কৰে বুলি বৰ্ণনা কৰা হয়। পাতালসমূহত তলত নৰক থাকে, এই নৰকত মৃত্যুৰ পিছত পাপীসকলক শাস্তি দিয়া হয়।

## তথ্য সংগ্ৰহ

শ্ৰেণী:কিংবদন্তি
শ্ৰেণী:হিন্দু ধৰ্ম
নীতু সিং

** নীতু কাপুৰ ** (পৈতৃক নাম: **সিং**; জন্ম: হৰনীত কৌৰ; ৮ জুলাই ১৯৫৮; ; এগৰাকী ভাৰতীয় অভিনেত্ৰী। তেওঁ ১৯৬০ দশকৰ পাছডোখৰ, সমগ্ৰ ১৯৭০ দশক আৰু ১৯৮০ দশকৰ আগডোখৰত হিন্দী ছবিত অভিনয় কৰাৰ বাবে পৰিচিত। ২০১২ চনত কাপুৰক মুম্বাইৰ বান্দ্ৰা বেণ্ডষ্টেণ্ডৰ এটা মনোৰঞ্জন হল অৱ ফেম ৱাক অৱ দ্য ষ্টাৰছত অন্তৰ্ভুক্ত কৰা হয়। তেওঁ ফিল্মফেয়াৰ বঁটাৰ দুটা মনোনয়নকে ধৰি বহুতো প্ৰশংসা লাভ কৰিছে।

কাপুৰে সুৰজ (১৯৬৬) ছবিৰে আত্মপ্ৰকাশ কৰে আৰু তাৰ পিছত ৰোমান্টিক কমেডী দো কলিয়াঁত (১৯৬৮) দ্বৈত চৰিত্ৰত অভিনয় কৰে। ৰিক্সাৱালাৰ (১৯৭৩) জৰিয়তে তেওঁ প্ৰাপ্তবয়স্ক চৰিত্ৰত অভিনয় আৰম্ভ কৰিছিল আৰু নাছিৰ হুছেইনৰ মছলা ছবি ইয়াদোঁ কি বাৰাতৰ (১৯৭৩) জৰিয়তে তেওঁৰ সফলতা লাভ কৰিছিল, য’ত তেওঁ এগৰাকী নৃত্যশিল্পী ভূমিকাত অভিনয় কৰিছিল। ক্ৰাইম ড্ৰামা ছবি দীৱাৰ (১৯৭৫), থ্ৰিলাৰ ছবি খেল খেল মে (১৯৭৫), মিউজিকেল ছবি কভি কভি (১৯৭৬), মছলা ছবি অমৰ আকবৰ এন্থনী (১৯৭৭) আৰু ফেণ্টাচি ছবি ধৰম বীৰত (১৯৭৭) বিশিষ্ট ভূমিকা ৰূপায়ণ কৰে। অপৰাধ নাট্যধৰ্মী ছবি পৰবৰীশ (১৯৭৭), হৰৰ ছবি জানী দুছমন (১৯৭৯), দুৰ্যোগ বিষয়ক ছবি কালা পত্থৰ (১৯৭৯) আৰু সংগীতমধুৰ ছবি য়াৰানাত (১৯৮১) তেওঁৰ অভিনয় প্ৰশংসিত হয়। কালা পত্থৰৰ বাবে তেওঁ শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটাৰ বাবে মনোনয়ন লাভ কৰে।

## তথ্য সংগ্ৰহ

## বাহ্যিক সংযোগ

*  শ্ৰেণী:হিন্দী চলচ্চিত্ৰৰ অভিনেত্ৰী
বিমী

** বিমী** ; ১৯৪৩ – ২২ আগষ্ট ১৯৭৭) এগৰাকী ভাৰতীয় অভিনেত্ৰী। তেওঁ আব্ৰু, হামৰাজ আৰু পতংগ আদি হিন্দী ছবিত অভিনয় কৰিছিল। সুনীল দত্তৰ সৈতে হামৰাজত অভিনয় কৰি তেওঁ উল্লেখযোগ্য হৈ পৰিছিল। চলচ্চিত্ৰ বিশেষজ্ঞ ৰাজেশ সুব্ৰমণিয়ানৰ মতে, ভুৱা প্ৰেমিকৰ ৰূপ লৈ জলী নামৰ এজন প্ৰৱঞ্চক চলচ্চিত্ৰৰ দালালে তেওঁৰ কেৰিয়াৰ আৰু ভাবমূৰ্তি ধ্বংস কৰিছিল আৰু বিমিক বেশ্যাবৃত্তিলৈ ঠেলি দিছিল।
## কেৰিয়াৰ
১৯৬৭ চনত বি আৰ চোপ্ৰাই পৰিচালনা কৰা হামৰাজ ছবিত সুনীল দত্তৰ সৈতে বিমীৰো অভিষেক ঘটে। ছবিখন হিট হৈছিল যদিও তেওঁৰ কেৰিয়াৰত কোনো সহায় কৰা নাছিল। শশী কাপুৰৰ সৈতে পতংগ (১৯৭১) আৰু বচন (১৯৭৪) ছবিত তেওঁক দেখা যায়। দীপক কুমাৰৰ বিপৰীতে আব্ৰু (১৯৬৮) ছবিত তেওঁ মুখ্য নাৰী চৰিত্ৰ আছিল। ১৯৭৩ চনত তেওঁ পাঞ্জাবী ছবি নানক নাম জাহাজ হ্যায়ত অভিনয় কৰে। ১৯৭৭ চনত তেওঁৰ মৃত্যুৰ চাৰি বছৰৰ পিছত মুক্তি পোৱা তেওঁৰ শেষ ছবিখন আছিল ক্ৰোধী।
## তথ্য সংগ্ৰহ

## বাহ্যিক সংযোগ
* 
*The untold, tragic tale of 'Humraaz' actress Vimi শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:পাঞ্জাবী চলচ্চিত্ৰৰ অভিনেত্ৰী
শ্ৰেণী:সুৰাজনিত মৃত্যু
যোগিতা বালী

** যোগিতা বালী ** (; জন্ম: ১৩ আগষ্ট ১৯৫২) এগৰাকী প্ৰাক্তন ভাৰতীয় বলীউড অভিনেত্ৰী। ১৯৭০ দশকৰ আৰম্ভণিৰ পৰা ১৯৮০ দশকৰ শেষলৈকে তেওঁ সক্ৰিয় আছিল।
## জীৱনী
যোগিতা বালিৰ জন্ম হৈছিল ১৯৫২ চনৰ ১৩ আগষ্টত। তেওঁ অভিনেত্ৰী গীতা বালীৰ ভতিজী।

১৯৭৬ চনত বালীয়ে কিশোৰ কুমাৰৰ সৈতে বিবাহপাশত আবদ্ধ হয় আৰু ১৯৭৮ চনত  বিবাহ বিচ্ছেদ কৰে।  ১৯৭৯ চনত মিথুন চক্ৰৱৰ্তীক বিয়া কৰায়। তেওঁলোকৰ তিনিজন পুত্ৰ-মহাঅক্ষয়, উষ্মেই, নমাশী আৰু এগৰাকী কন্যা দিশানী। মহাঅক্ষয়, অৰ্থাৎ "মিমোহ" এজন অভিনেতা, আনহাতে নমাশীৰ বেড বয় ছবিত অভিষেক ঘটে।
## তথ্য সংগ্ৰহ

## বাহ্যিক সংযোগ
* 
শ্ৰেণী:হিন্দী চলচ্চিত্ৰৰ অভিনেত্ৰী
বিদ্যা সিনহা

** বিদ্যা সিনহা**  (; ১৫ নৱেম্বৰ ১৯৪৭ – ১৫ আগষ্ট ২০১৯) হিন্দী চলচ্চিত্ৰত অভিনয় কৰা এগৰাকী ভাৰতীয় অভিনেত্ৰী আছিল; ৰজনীগন্ধা (১৯৭৪), ছোটী ছি বাত (১৯৭৫) আৰু পতি পত্নী ঔৰ ৱহ (১৯৭৮) ছবিৰ বাবে অধিক পৰিচিত। মিছ বম্বে খিতাপ অৰ্জন কৰা সিনহাই মডেল হিচাপে কেৰিয়াৰ আৰম্ভ কৰিছিল। তেওঁৰ প্ৰথমখন ছবি আছিল কিৰণ কুমাৰৰ বিপৰীতে ৰাজা কাকা (১৯৭৪)। অৱশ্যে তেওঁৰ গুৰু বাসু চেটাৰ্জীৰ পৰিচালনাত নিৰ্মিত কম বাজেটৰ ব্ৰেক-এৱে হিট ছবি ৰজনীগন্ধাৰ (১৯৭৪) জৰিয়তে তেওঁ খ্যাতি আৰ্জিছিল। কেইবাখনো ছবিত অভিনয় কৰাৰ পিছত তেওঁ বিৰতি লয়। জীৱনৰ পিছৰ অংশত অভিনয়লৈ ঘূৰি আহি তেওঁ কেইবাখনো টিভি ধাৰাবাহিক আৰু ছলমান খানৰ ছবি বডিগাৰ্ডত (২০১১) অভিনয় কৰে।
## কৰ্মজীৱন
১৮ বছৰ বয়সত তেওঁ সৌন্দৰ্য্য প্ৰতিযোগিতাত অংশগ্ৰহণ কৰে আৰু মিছ বম্বেৰ খিতাপ পায়। তেওঁক ভাৰতীয় চলচ্চিত্ৰৰ অন্যতম ধুনীয়া আৰু শ্ৰেষ্ঠ অভিনেত্ৰী বুলি গণ্য কৰা হয়। ইয়াৰ পিছত তেওঁ কেইবাটাও জনপ্ৰিয় ব্ৰেণ্ডৰ বাবে মডেলিং কৰিবলৈ আৰম্ভ কৰে। তেওঁৰ প্ৰথম ছবি আছিল কিৰণ কুমাৰৰ সৈতে ৰাজা কাকা (১৯৭৪)।[3] কিন্তু চেটাৰ্জীৰ পৰিচালনাত কম বাজেটৰ ব্ৰেক-এৱে হিট ৰজনীগন্ধা (১৯৭৪) ছবিখনৰ জৰিয়তে তেওঁলৈ খ্যাতি আহিছিল। ব্লকবাষ্টাৰ ছবিৰ কোনো বৈশিষ্ট নথকাকৈও ৰজনীগন্ধাই বক্স অফিচত বৃহৎ সফলতা লাভ কৰে। ইয়াৰ পিছতে আন এখন হিট ছবি ছোটী ছি বাত-এ (১৯৭৫) বৃহৎ বাজেটৰ মূলসুঁতিৰ প্ৰডাকচনত অভিনয় কৰাৰ পথ প্ৰশস্ত কৰে।  এনে কেইখনমান ছবি আছিল- ৰাজেশ খান্না আৰু শ্বাবানা আজমীৰ সৈতে কৰ্ম (১৯৭৭), সঞ্জীৱ কুমাৰ আৰু শশী কাপুৰৰ সৈতে মুক্তি (১৯৭৭), বিনোদ খান্নাৰ সৈতে ইনকাৰ (১৯৭৭), সঞ্জীৱ কুমাৰ আৰু ৰঞ্জিতৰ সৈতে , গুলজাৰৰ কিতাব (১৯৭৭), সবুত (১৯৭৯), আৰু মীৰা (১৯৭৯)। বিদ্যাই ১০ বছৰৰ ভিতৰত ৩০খন চিনেমাত অভিনয় কৰিছিল। ৰাজ ছিপ্পিয়ে পৰিচালনা কৰা জোছত (১৯৮১) তেওঁ এটা নেতিবাচক চৰিত্ৰত, ভিক্ষাৰীৰ পৰা মুদ্ৰা চুৰি কৰা গেংষ্টাৰৰ অভিনয় কৰিছিল। সেই বছৰতে তেওঁ ৰাজেন্দ্ৰ কুমাৰ আৰু ডেনিৰ সৈতে অভিনয় কৰা ৰোমান্টিক ছবি লাভ ষ্ট'ৰীত বিজেতা পণ্ডিতৰ মাতৃৰ চৰিত্ৰত অভিনয় কৰিছিল।
## তথ্য সংগ্ৰহ

## বাহ্যিক সংযোগ
 
* 
* 
* Archived pictures of Vidya Sinha at *[[The Indian Express]]*

 শ্ৰেণী:হিন্দী চলচ্চিত্ৰৰ অভিনেত্ৰী
অপৰ্ণা দত্ত গুপ্তা

**অপৰ্ণা দত্ত গুপ্তা**  (; ১১ মে ১৯৫৩ - ২৯ জুন ২০২০) এগৰাকী ভাৰতীয় প্ৰাণীবিজ্ঞানী আৰু শিক্ষাবিদ। তেওঁ হায়দৰাবাদ বিশ্ববিদ্যালয়ৰ স্কুল অৱ লাইফ ছায়েন্সৰ পশু জীৱবিজ্ঞান বিভাগত অধ্যাপনা কৰিছিল। তেওঁৰ গৱেষণা প্ৰাণীবিজ্ঞান, বিকাশমূলক জীৱবিজ্ঞান আৰু অন্তঃস্ৰাৱী বিজ্ঞানত কেন্দ্ৰিত।তেওঁ কীট শৰীৰতত্ত্বৰ ক্ষেত্ৰত গৱেষণা কৰিছিল, কীট আৰু সেইবোৰৰ নিয়ন্ত্ৰণৰ ওপৰত গুৰুত্ব দিছিল। তেওঁৰ নতুন অৱদান আছিল এই আৱিষ্কাৰ যে পোক-পৰুৱাৰ চৰ্বিৰ শৰীৰে হেক্সামেৰিন জিন প্ৰকাশ কৰে আৰু প্ৰকাশ পোৱা প্ৰটিনবোৰ পুৰুষৰ আনুষংগিক-গ্ৰন্থিকে ধৰি বিভিন্ন কলাবোৰে আঁতৰাই ৰাখে আৰু প্ৰজননত ভূমিকা পালন কৰে।

## প্ৰাৰম্ভিক জীৱন আৰু শিক্ষা
অপৰ্ণা দত্ত গুপ্তাই বানাৰস হিন্দু বিশ্ববিদ্যালয়ৰ পৰা স্নাতক, স্নাতকোত্তৰ, ডক্টৰেট ডিগ্ৰী লাভ কৰে।

তেওঁ ১৯৮৪–১৯৮৫ চনলৈকে আমেৰিকাৰ মিলৱাকিৰ মাৰ্কেট বিশ্ববিদ্যালয়ৰ জীৱবিজ্ঞান বিভাগৰ ফুলব্ৰাইট স্কলাৰ আৰু অতিথি বিজ্ঞানী আছিল। তেওঁ ইণ্ডো-জাৰ্মান এক্সচেঞ্জ প্ৰগ্ৰেমৰ (১৯৯১) ফেল' আছিল। তেওঁ ভাৰতীয় ৰাষ্ট্ৰীয় বিজ্ঞান একাডেমী (আইএনএছএ) আৰু ৰাষ্ট্ৰীয় বিজ্ঞান একাডেমী (এনএএছআই) ৰ নিৰ্বাচিত ফেল'। 

## কেৰিয়াৰ
গুপ্তাই চেণ্টাৰ ফৰ বায়’টেকন’লজিৰ সমন্বয়ক (২০০৩–২০০৬) আৰু হায়দৰাবাদ বিশ্ববিদ্যালয়ৰ পশু বিজ্ঞান বিভাগৰ মুৰব্বী (২০০৩–২০০৭) হিচাপেও কাৰ্যনিৰ্বাহ কৰিছিল। 

## বঁটা আৰু বৃত্তি
তেওঁ বিভিন্ন আন্তঃৰাষ্ট্ৰীয় সংস্থাৰ পৰা তলত দিয়া ফেল’শ্বিপ লাভ কৰিছে।

* এন. এছ. এ-জে. এছ. পি. এছ. দ্বিপাক্ষিক বিনিময় ফেল', মিয়াজাকি বিশ্ববিদ্যালয়, জাপান (২০১২)।
* আই. এন. এছ. এ-ডি. এফ. জি. আন্তঃৰাষ্ট্ৰীয় বিনিময় ফেল', হামবুৰ্গ বিশ্ববিদ্যালয়, জাৰ্মানী (২০০৮)।
* ডিএছটি-ডিএএডি এক্সচেঞ্জ ফেল', জাৰ্মানীৰ ৱুৰ্জবাৰ্গ বিশ্ববিদ্যালয় (১৯৯৯-২০০৩)।
* আই. এন. এছ. এ. এক্সচেঞ্জ ফেল'শ্বিপ, চেক একাডেমী অৱ চাইন্সেছ, চেক গণৰাজ্য (২০০০)।
* ইণ্ডো-জাৰ্মান এক্সচেঞ্জ প্ৰগ্ৰাম ফেল', ইউনিভাৰ্চিটি টুবিনজেন, জাৰ্মানী (১৯৯১)।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
লীনা চন্দাৱৰকৰ

** লীনা চন্দাৱৰকৰ** ; জন্ম: ২৯ আগষ্ট ১৯৫০) এগৰাকী ভাৰতীয় অভিনেত্ৰী। তেওঁ হিন্দী ছবিত মুখ্য অভিনেত্ৰী হিচাপে অভিনয় কৰিছিল আৰু বৰ্তমান তেওঁ ৰিয়েলিটি শ্ব'ত অভিনয় কৰি আছে। ১৯৬০ দশক শেষৰ ফালে আৰু ১৯৭০ দশকৰ আৰম্ভণিতে তেওঁ অতি সক্ৰিয় আছিল। সেই যুগৰ প্ৰায় সকলো প্ৰবীণ অভিনেতাৰ বিপৰীতে মুখ্য নাৰী চৰিত্ৰত অভিনয় কৰা চন্দ্ৰাৱৰকৰে ৰাজেশ খান্না, ধৰ্মেন্দ্ৰ, জীতেন্দ্ৰ, সঞ্জীৱ কুমাৰ, বিনোদ খান্না, দিলীপ কুমাৰ, সুনীল দত্ত, ৰাজ কুমাৰৰ সৈতে সঘনাই যুটী বান্ধিছিল।
## কৰ্মজীৱন
ফিল্মফেয়াৰে সমগ্ৰ দেশতে আয়োজন কৰা ফ্ৰেছ ফেচ প্ৰতিযোগিতাৰ অন্যতম ৰানাৰ্ছ আপ হিচাপে স্থান লাভ কৰি চন্দাৱৰকৰ লাইমলাইটলৈ আহে। প্ৰথম অৱস্থাত বিজ্ঞাপনত কাম কৰিছিল যদিও শেষত ছবিৰ ক্ষেত্ৰখনলৈ আহে। সুনীল দত্তৰ বাবে তেওঁ ‘মন কা মিত’ যোগে তেওঁ ছবি জগতত প্ৰবেশ কৰে আৰু সুনীল দত্তৰ পত্নী নাৰ্গিছে তেওঁক অভিনেত্ৰী প্ৰস্তুত কৰে।  ১৯৬৯ চনৰ পৰা ১৯৭৯ চনৰ ভিতৰত লীনাই বহু ছবিত অভিনয় কৰিছিল। সেই যুগৰ বহু জনপ্ৰিয় নায়কৰ বিপৰীতে তেওঁ অভিনয় কৰিছিল। ১৯৭১ চনত ৰাজেশ খান্নাৰ সৈতে ‘মেহবুব কী মেহেন্দী’ ছবিত তেওঁৰ অন্যতম শ্ৰেষ্ঠ অভিনয় কৰে।  

১৯৭৬ চনৰ 'বৈৰাগ' আন এক উদাহৰণ য’ত তেওঁ দিলীপ কুমাৰ আৰু ছায়েৰা বানো, প্ৰেম চোপ্ৰা আৰু হেলেনৰ সৈতে একেলগে অভিনয় কৰিছিল।

## তথ্য সংগ্ৰহ

## বাহ্যিক সংযোগ
* 
* Leena Chandavarkar: The innocent shrew
* Leena Chandavarkar and Her Movies 
শ্ৰেণী:হিন্দী চলচ্চিত্ৰৰ অভিনেত্ৰী
সৰস্বতী গোড়া

**সৰস্বতী গোড়া** (; ২৮ ছেপ্টেম্বৰ ১৯১২ – ১৯ আগষ্ট ২০০৬) হ'ল এগৰাকী ভাৰতীয় সমাজকৰ্মী যিগৰাকীয়ে‍ বহু বছৰ ধৰি নাস্তিক কেন্দ্ৰৰ নেতা হিচাপে কাৰ্যনিৰ্বাহ কৰিছিল, অস্পৃশ্যতা আৰু জাতি ব্যৱস্থাৰ বিৰুদ্ধে প্ৰচাৰ চলাইছিল। 

## জীৱনী
১৯৩০-ৰ দশকত সৰস্বতীয়ে স্বামী গোড়াৰ সৈতে দেৱদাসী আৰু বিধৱাৰ পুনৰ্বিবাহত বিজয়ী হৈছিল আৰু সম্পন্ন কৰিছিল। তেওেঁলাকে অস্পৃশ্যতা আৰু জাতি ব্যৱস্থা বিলুপ্ত কৰাৰ বাবে আৰু সমাজ সংস্কাৰৰ দিশত কৰা প্ৰচেষ্টাৰ বিষয়ে জানিব পাৰি ১৯৪৪ চনত মহাত্মা গান্ধীৰ সেৱাগ্ৰামত থকা মহাত্মা গান্ধীৰ আশ্ৰমলৈ নিমন্ত্ৰণ কৰা হয় আৰু তাতেই দুসপ্তাহ থাকে।

স্বামীৰ সৈতে সৰস্বতীয়ে ১৯৪০ চনত নাস্তিক কেন্দ্ৰ স্থাপন কৰে। তেওঁলোকৰ লক্ষ্য আছিল নাস্তিকতা, যুক্তিবাদ আৰু গান্ধীবাদৰ ওপৰত ভিত্তি কৰি মানৱীয় মূল্যবোধৰ প্ৰচাৰ কৰা। 

ভাৰতৰ স্বাধীনতা আন্দোলনৰ তেওঁ এগৰাকী ৰাজনৈতিক কৰ্মী, ভাৰত ত্যাগ আন্দোলনৰ সময়ত তেওঁ কাৰাগাৰত বন্দী হৈছিল। ডেৰ-দুবছৰীয়া পুত্ৰ নিয়ন্তাক লৈ তেওঁ জেললৈ গৈছিল। 

## ব্যক্তিগত জীৱন
তেওঁৰ আত্মজীৱনী মাই লাইফ উইথ গোড়া ২০১২ চনত প্ৰকাশ পাইছিল (তেলেগু ভাষাত)। ২০০৬ চনৰ ১৯ ​​আগষ্টত বিজয়াৱাদাত হাওঁফাওঁৰ সংক্ৰমণৰ বাবে তেওঁৰ মৃত্যু হয়।

## বঁটা আৰু স্বীকৃতি
২০০০ চনত কৰ্ণাটক চৰকাৰে প্ৰদান কৰা বাসৱপুৰস্কাৰৰ বাবে তেওঁ নিৰ্বাচিত হয়। তেওঁ মানৱতাবাদৰ বাবে জি. ডি. বিৰলা আন্তঃৰাষ্ট্ৰীয় বঁটা, জামনালাল বাজাজ বঁটা (১৯৯৯), জানকী দেৱী বাজাজ বঁটা আৰু পটি শ্ৰীৰামুলু তেলেগু বিশ্ববিদ্যালয়ৰ বঁটা লাভ কৰিছে।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:ভাৰতীয় নাৰী
শ্ৰেণী:নাস্তিকতাবাদী
অনুষ্কা সেন

**অনুষ্কা সেন** (; জন্ম ৪ আগষ্ট ২০০২) এগৰাকী ভাৰতীয় টেলিভিছন অভিনেত্ৰী আৰু মডেল। *বলবীৰ*, *ঝান্সি কি ৰাণী*, *ফিয়াৰ ফেক্টৰ: খাট্ৰন কে খিলাদি ১১*, আৰু *দিল দোস্তি ডাইলেমা* আদি ছবিৰ বাবে তেওঁ সুপৰিচিত। 

## ব্যক্তিগত জীৱন
ৰাঁচীত বাঙালী বৈদ্য পৰিয়ালত জন্মগ্ৰহণ কৰা সেন আৰু পিছলৈ পৰিয়ালৰ সৈতে মুম্বাইলৈ গুচি যায়। কান্দিৱলীৰ ৰিয়ান ইণ্টাৰনেশ্যনেল স্কুলত অধ্যয়ন কৰিছিল আৰু বাণিজ্যিক ছাত্ৰী হিচাপে উচ্চতৰ মাধ্যমিক শিক্ষাৰ চিবিএছই ব'ৰ্ড পৰীক্ষাত ৮৯.৪% নম্বৰ লাভ কৰিছিল। পিছলৈ তেওঁ মুম্বাইৰ ঠাকুৰ কলেজ অৱ চাইন্স এণ্ড কমাৰ্চত ফিল্মগ্ৰাফীত ডিগ্ৰী লাভ কৰে।

## কৰ্মজীৱন
২০০৯ চনত জী টিভিৰ ধাৰাবাহিক *যহান মে ঘৰ ঘৰ খেলী*ৰ জৰিয়তে শিশু অভিনেতা হিচাপে নিজৰ কেৰিয়াৰ আৰম্ভ কৰিছিল সেনে। সেই বছৰতে তেওঁৰ প্ৰথম মিউজিক ভিডিঅ' *হাইকোৰ্টেৰ হে আশা* মুক্তি পায়। 

২০১২ চনত ছাব টিভিৰ বলবীৰত মেহেৰৰ চৰিত্ৰত অভিনয় কৰি জনপ্ৰিয়তা লাভ কৰে। ২০১৫ চনত বলীউডৰ ছবি ক্ৰেজি কুক্কাড ফেমিলিত অভিনয় কৰিছিল। 

টিভি ধাৰাবাহিক ইণ্টাৰনেট ৱালা লাভ আৰু *দেবো কে দেৱ...মহাদেৱ*ত অভিনয় কৰিছে। ইয়াৰ উপৰিও তেওঁ পিৰিয়ড ড্ৰামা ছবি *লিহাফ: দ্য কুইল্ট*ত অভিনয় কৰিছিল, আৰু এখন চুটি ছবি সম্মাদিথীত অভিনয় কৰিছিল। কেইবাটাও মিউজিক ভিডিঅ’তো অভিনয় কৰিছে সেনে। 

২০১৯ চনৰ ধাৰাবাহিক খোব লাডী মাৰ্দানী – ঝান্সি কি ৰাণীত ঐতিহাসিক চৰিত্ৰ মণিকৰ্ণিকা ৰাও অৰ্থাৎ ৰাণী লক্ষ্মী বাইৰ চৰিত্ৰত অভিনয় কৰি তেওঁ পৰিচিত। ২০২০ চনত জি টিভিৰ আপনা টাইম ভি আয়েগাত মুখ্য চৰিত্ৰত অভিনয় কৰিছিল যদিও তিনি সপ্তাহৰ পিছত গুচি যায়। .

২০২১ চনত তেওঁ ষ্টাণ্ট ভিত্তিক ৰিয়েলিটি টিভি শ্ব' *ফিয়াৰ ফেক্টৰ: খাট্ৰন কে খিলাৰী ১১*ত প্ৰৱেশ কৰে আৰু সপ্তম সপ্তাহত বাহিৰ হয়। এই অনুষ্ঠানত অভিনয় কৰা তেওঁ আছিল আটাইতকৈ কম বয়সীয়া প্ৰতিযোগী।

২০২৩ চনত কোৰিয়াৰ পৰ্যটনৰ সন্মানীয় ৰাষ্ট্ৰদূত হিচাপে নিযুক্তি লাভ কৰে। এছিয়া নামৰ প্ৰথমখন কোৰিয়ান ছবিৰ শ্বুটিংও কৰি আছে।

২০২৪ চনত তেওঁ আমাজন প্ৰাইম ভিডিঅ'ৰ কিশোৰ নাটক দিল দোস্তি ডাইলেমাত আছমাৰাৰ চৰিত্ৰত অভিনয় কৰে।

## ফিল্মগ্ৰাফী

### চলচ্চিত্ৰ

## বঁটা আৰু মনোনয়ন

## তথ্য সংগ্ৰহ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
পুনম সিনহা

** পুনম সিনহা ** (জন্ম:** চন্দিৰামানী**; ৩ নৱেম্বৰ ১৯৪৯; ) এগৰাকী ভাৰতীয় ৰাজনীতিবিদ, প্ৰাক্তন অভিনেত্ৰী আৰু ফেশ্বন মডেল। তেওঁ কৰ্মজীৱনৰ প্ৰাৰম্ভিক কালছোৱাত **কোমল** পৰ্দাৰ নামেৰ হিন্দী চলচ্চিত্ৰত অভিনয় কৰিছিল। ১৯৬৮ চনত মিছ ইয়ং ইণ্ডিয়াৰ মুকুট পিন্ধা সিনহাই অভিনেতা তথা ৰাজনীতিবিদ শত্ৰুঘ্ন সিনহাৰ সৈতে বিবাহপাশত আবদ্ধ হৈছে। হিন্দী ছবিত তেওঁ মুখ্য নাৰী চৰিত্ৰত অভিনয় কৰিছিল। তেওঁ দুখন ছবিও নিৰ্মাণ কৰিছে।
## কৰ্মজীৱন
জিগৰী দোস্ত, দিল দিৱানা আদিকে ধৰি নায়িকা হিচাপে তেওঁৰ সকলো ছবিতে কোমলৰ চৰিত্ৰ দিয়া হৈছিল। শত্ৰুঘ্ন সিনহাৰ সৈতে সবক (১৯৭৩) ছবিত অভিনয় কৰিছিল। পিছলৈ ১৯৮০ চনত দুয়োৰে বিবাহ হয়। পূৰ্বে তেওঁলোক ৰেল ভ্ৰমণৰ সময়ত লগ হৈছিল।

বিয়াৰ পিছত তেওঁ অভিনয় জীৱন বহুলাংশে এৰি তেওঁলোকৰ সন্তানক ডাঙৰ-দীঘল কৰাত ব্যস্ত হয়। ত্ৰিশ বছৰৰ দীঘলীয়া ব্যৱধানৰ অন্তত আশুতোষ গোৱাৰিকৰৰ পৰিচালিত ঋত্বিক ৰোশনে অভিনয় কৰা জোধা আকবৰত (২০০৮) সম্ৰাট আকবৰৰ মাক মল্লিকা হামিদা বানু বেগম চৰিত্ৰত অভিনয় কৰে। (২০০৮) ছবিখনত অভিনয় কৰে।
### ৰাজনীতি
২০১৯ চনৰ ১৬ এপ্ৰিলত তেওঁ সমাজবাদী পাৰ্টিত যোগদান কৰাৰ বিপৰীতে তেওঁৰ স্বামী শত্ৰুঘ্ন সিনহাই বিজেপিৰ পৰা পদত্যাগ কৰি ভাৰতীয় জাতীয় কংগ্ৰেছত যোগদান কৰে। লক্ষ্ণৌ লোকসভা সমষ্টিৰ পৰা ৰাজনাথ সিঙৰ হাতত পুনম সিনহা নিৰ্বাচনত পৰাস্ত হয়।
## তথ্য সংগ্ৰহ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় ৰাজনীতিবিদ
আশা নেগী

আশা নেগী (; জন্ম: ২৩ আগষ্ট ১৯৮৯) এগৰাকী ভাৰতীয় অভিনেত্ৰী যিয়ে হিন্দী টেলিভিছন প্ৰডাকচনৰ কামৰ বাবে পৰিচিত। জি টিভিৰ ছ’প অপেৰা *পবিত্ৰ ৰিষ্টা*ত পূৰৱী দেশমুখ কিৰ্লোস্কৰ আৰু অল্ট বালাজীৰ ৱেব চিৰিজ *বাৰীশ*ত গৌৰৱী কৰ্মৰকাৰৰ চৰিত্ৰত অভিনয় কৰি তেওঁ বেছিকৈ পৰিচিত। ৰিয়েলিটি শ্ব' *ফিয়াৰ ফেক্টৰ: খাট্ৰন কে খিলাৰী ৬*ত অংশগ্ৰহণৰ বাবেও তেওঁ পৰিচিত। 

২০১০ চনত নেগীয়ে *সপোনো ছে ভৰে নাইনা*ত মধুৰাৰ চৰিত্ৰত অভিনয় কৰি টেলিভিছনত অভিষেক ঘটায় আৰু পিছলৈ ২০১১ চনত চনী টিভিত একতা কাপুৰৰ *বদে আচ্ছে লগা হেই*ত অপেক্ষা মালহোত্ৰাৰ চৰিত্ৰত অভিনয় কৰে। তেখেতে ২০১১ চনৰ পৰা ২০১৪ চনলৈকে পূৰৱী দেশমুখৰ চৰিত্ৰত অভিনয় কৰা ছ'প অপেৰা পবিত্ৰ ৰিষ্টাত তেওঁৰ ব্ৰেকথ্ৰু অভিনয় লাভ কৰে।

২০১৩ চনত তেওঁ পবিত্ৰ ৰিষ্টাৰ সহ অভিনেতা আৰু সংগী ঋত্বিক ধনজনীৰ সৈতে নৃত্য ৰিয়েলিটি শ্ব' *নাচ বল্লীয়ে ৬*ত জয়ী হয়।  
তেওঁৰ আন ভূমিকা আছিল জি টিভিত চুহানা/কল্পনাৰ চৰিত্ৰত এক মুঠি আছমান আৰু ষ্টাৰপ্লাছত কয়লৰ চৰিত্ৰত কুচ তোহ হাই তেৰে মেৰে দাৰমিয়ানত। পিছলৈ তেওঁ কালাৰ্ছ টিভিত ফিয়াৰ ফেক্টৰ: খাট্ৰন কে খিলাদি ৬ত অংশগ্ৰহণ কৰে।
২০১৯ চনত তেওঁক ৱেব ছিৰিজ বাৰীশত গৌৰৱী কৰ্মকাৰৰ চৰিত্ৰত অভিনয় কৰা হয়। অনুৰাগ বাসুৰ পৰিচালক লুডো (চলচ্চিত্ৰ)ৰ জৰিয়তে হিন্দী চলচ্চিত্ৰত অভিষেক ঘটায়, য'ত তেওঁ সহযোগী চৰিত্ৰত অভিনয় কৰে। কলাৰ বম ছবিতো অভিনয় কৰিছিল। 

## প্ৰাথমিক জীৱন
উত্তৰাখণ্ডৰ ডেৰাডুনত এল. নেগী আৰু বীনা নেগী ঘৰত আশা নেগীৰ জন্ম হৈছিল । ২০০৯ চনত তেওঁক মিছ উত্তৰাখণ্ড ২০০৯ৰ মুকুট পিন্ধোৱা হয়।  অৱশেষত তেওঁ অভিনয় কেৰিয়াৰ গঢ়িবলৈ মুম্বাইলৈ গুচি যায়।

## ব্যক্তিগত জীৱন
নেগীয়ে ২০১৩ চনত তেওঁৰ পবিত্ৰ ৰিষ্টাৰ কষ্টাৰ ঋত্বিক ধনজনীৰ সৈতে সম্পৰ্ক আৰম্ভ কৰে। পিছলৈ ৭ বছৰ ডেটিং কৰাৰ পিছত ২০২০ চনত তেওঁলোকৰ মাজত বিচ্ছেদ ঘটে।

## বঁটা আৰু মনোনয়ন

## তথ্য সংগ্ৰহ

শ্ৰেণী:অভিনেত্ৰী
শ্ৰেণী:ভাৰতীয় নাৰী
এলিজাবেথ আডেকোগবে

**চিফ এলিজাবেথ আডেকোগবে** (, ১৯১৯ – ১৯৬৮) এগৰাকী নাইজেৰিয়ান জাতীয়তাবাদী, ৰাজনীতিবিদ, মহিলা অধিকাৰৰ নেত্ৰী আছিল। ইবাডানস্থিত নাইজেৰিয়াৰ মহিলা আন্দোলনৰ তেওঁ নেত্ৰী আছিল। ১৯৫৪ চনত এই আন্দোলনে নিজৰ নাম সলনি কৰি *নাইজেৰিয়ান কাউন্সিল অৱ উইমেন*ৰ ৰূপ লয় আৰু ১৯৫৯ চনত ৱমেনছ ইম্প্ৰুভমেণ্ট লীগৰ সৈতে একত্ৰিত হৈ নেচনেল কাউন্সিল অৱ উইমেন ছ'চাইটিজ গঠন কৰে, যিটো এটা প্ৰভাৱশালী প্ৰেছাৰ গোট আৰু নাইজেৰিয়াৰ এটা আগশাৰীৰ মহিলা মিত্ৰজোঁট।
## প্ৰাৰম্ভিক জীৱন
১৯১৯ চনত দক্ষিণ-পশ্চিম নাইজেৰিয়ান ভাষাৰ ইজেবু-ইফেৰ ৰজা আজালুৰুনৰ এটা ৰাজকীয় পৰিয়ালত জন্মগ্ৰহণ কৰা আদেকোগবে ছেইণ্ট এগনেছ কেথলিক ট্ৰেইনিং স্কুল আৰু ইয়াবা কলেজ অৱ টেকন’লজিত অধ্যয়ন কৰিছিল। অতি সোনকালেই তেওঁ অসামৰিক সেৱাত যোগদান কৰে আৰু দ্বিতীয় বিশ্বযুদ্ধৰ সময়ত মূল্যৰ সহকাৰী পৰিদৰ্শক হিচাপে উত্থাপন হয়।
## ৰাজনৈতিক জীৱন
১৯৫২ চনত ইবাদানত মহিলা আন্দোলন গঠন কৰা হয়। এই গোটৰ উদ্দেশ্য আছিল সাৰ্বজনীন ভোটাধিকাৰ, নেটিভ অথৰিটি কাউন্সিলত মহিলাক নামভৰ্তি কৰা, পশ্চিমীয়া হাউছ অৱ এছেম্বলীত সদস্যৰ মনোনয়ন, মাধ্যমিক বিদ্যালয়ত অধিক ছোৱালীৰ নামভৰ্তি, কইনাৰ মূল্য হ্ৰাস আৰু ছিৰিয়া আৰু লেবাননৰ বাণিজ্যিক একচেটিয়া অধিকাৰৰ ওপৰত নিয়ন্ত্ৰণ। এই সংস্থাটো কেতিয়াবা একচন গ্ৰুপৰ সৈতেও মিলি গৈছিল। কিন্তু সেই সময়ছোৱাত ফেডাৰেল নিৰ্বাচনত খুব কমসংখ্যক ৰাজনীতিবিদ আৰু মহিলা প্ৰাৰ্থীক প্ৰতিনিধি পাতিছিল যদিও সেই সময়ত নিৰ্বাচনী প্ৰাৰ্থীত্বত মহিলাসকলে মুখ্য ভূমিকা পালন কৰিছিল। মহিলা গোটসমূহক ভোট লাভৰ বাবে ব্যৱহাৰ কৰাৰ সম্ভাৱনা বেছি আছিল।

১৯৫৩ চনত আবেওকুটাত মহিলা সন্মিলন আহ্বান কৰা হয়। এই সন্মিলনত দেশৰ সকলো প্ৰধান মহিলা সংগঠনে অংশগ্ৰহণ কৰে। নেচনেল কাউন্সিল অৱ নাইজেৰিয়া এণ্ড কেমেৰুন্স (এনচিএনচি)ৰ প্ৰতি অনুকূল স্বভাৱ থকা ফুনমিলায়ো ৰেনছম-কুটি নামৰ বিধানসভাখনৰ এগৰাকী নেতাই মণ্ডলীটোক ফেডাৰেচন অৱ নাইজেৰিয়ান ৱমেনছ ছ’চাইটিজ বুলি নামকৰণ কৰে। কিন্তু বিধানসভাত বিশিষ্ট মহিলা দুগৰাকী আদেকোগবে আৰু কুটিৰ মাজত ইচ্ছাৰ তৰ্কযুদ্ধ হৈছিল। আদেকোগবে যুঁজত হাৰিল আৰু বিধানসভা এৰিলে। পিছলৈ তেওঁ একচন গ্ৰুপৰ মহিলা লীগৰ সৈতে মিত্ৰতাৰ সমৰ্থন কৰে।

## ব্যক্তিগত জীৱন
ইয়োৰুবা জনগোষ্ঠীৰ মুখীয়াল হিচাপে তেওঁ ইকিজাৰ ইয়ালাজে উপাধি লাভ কৰিছিল।

তেওঁৰ স্বামী এল এ জি আডেকোগবে চৰকাৰী কৰ্মচাৰী আছিল৷

১৯৬৮ চনত ইবাদানত তেওঁৰ মৃত্যু হয়।
## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
সুচিত্ৰা কৃষ্ণমূৰ্তি

**সুচিত্ৰা কৃষ্ণমূৰ্তি** ( ; জন্ম: ২৭ নৱেম্বৰ ১৯৭৫) হিন্দী চিনেমা, দক্ষিণভাৰতীয় চিনেমা আৰু টেলিভিছনৰ কৰ্মৰাজিৰ বাবে পৰিচিত এগৰাকী ভাৰতীয় অভিনেত্ৰী, মডেল আৰু গায়িকা।

## প্ৰাৰম্ভিক জীৱন

১৯৭৪ চনৰ ৯ মাৰ্চত মহাৰাষ্ট্ৰৰ মুম্বাইত তেলেগু পৰিয়ালত  সুচিত্ৰাই জন্মগ্ৰহণ কৰিছিল। তেওঁৰ পিতৃ ভি কৃষ্ণমূৰ্তি আয়কৰৰ প্ৰাক্তন আয়ুক্ত আৰু মাতৃ ড° সুলোচন কৃষ্ণমূৰ্তি এগৰাকী ইতিহাসবিদ আৰু অধ্যাপিকা আছিল। চলচ্চিত্ৰ নিৰ্মাতা শেখৰ কাপুৰৰ সৈতে সুচিত্ৰাৰ বিবাহ হৈছিল যদিও তেওঁলোকৰ বিবাহ বিচ্ছেদ হয়। তেওঁলোকৰ কাবেৰী কাপুৰ নামৰ এগৰাকী কন্যা সন্তান আছে।

## কৰ্মজীৱন
সুচিত্ৰাই ১৯৮৭–১৯৮৮ চনত স্কুলত পঢ়ি থকাৰ সময়তে টিভি ধাৰাবাহিক *চুনাউটি*ৰ জৰিয়তে নিজৰ কেৰিয়াৰ আৰম্ভ কৰে। তেওঁ বিখ্যাত কমিক ষ্ট্ৰিপ পিনাটছৰ আধাৰত নিৰ্মিত মিউজিকেল পিনাটছ: দ্য মিউজিকেলৰ প্ৰযোজনাত অভিনয় কৰিছিল। তেওঁ লুচি চৰিত্ৰত অভিনয় কৰিছিল। তেওঁ পালমলিভ চাবোন, ক্লিয়াৰেচিল, ছানৰাইজ কফি, লিমকা আৰু কলগেট টুথপেষ্টৰ দৰে সামগ্ৰীৰ সমৰ্থনত টেলিভিছন বিজ্ঞাপনত অভিনয় কৰিছিল।[citation needed] ১৯৯৪ চনত শ্বাহৰুখ খানৰ বিপৰীতে ব্যৱসায়িক আৰু সমালোচকৰ প্ৰশংসিত হিট ছবি *কাভি হা কভি না*ৰ যোগেদি তেওঁৰ অগ্ৰগতি লাভ কৰে। মালয়ালম তাৰকা *জয়ৰাম*ৰ বিপৰীতে *কিলুক্কাম্পেট্টি* ছবিতো অভিনয় কৰিছিল।[[]

১৯৯০ চনৰ মাজভাগৰ পৰা শেষৰ ফালে তেওঁ ''ড'ল ড'ল'', ''ডাম তাৰা'', ''আহা'' আৰু ''জিন্দাগী'' পপ এলবাম মুকলি কৰে। ১০ বছৰৰ পিছত তেওঁ [অনিল কাপুৰৰ সৈতে *মাই ৱাইফছ মাৰ্ডাৰ* (২০০৫) ছবিৰ যোগেদি পুনৰ পৰ্দালৈ ঘূৰি আহে। ২০১০ চনত ৰাম গোপাল বৰ্মাৰ পৰিচালনাত ভাৰতীয় সংবাদ মাধ্যমৰ ওপৰত নিৰ্মিত ছবি *ৰণ* মুক্তি পায়। সুচিত্ৰই নলিনী কাশ্যপ নামৰ এগৰাকী সংবাদ মাধ্যমৰ কাৰ্যবাহীৰ চৰিত্ৰত অভিনয় কৰিছিল। ২০২২ চনত সুচিত্ৰাই নেটফ্লিক্সৰ সমালোচকৰ প্ৰশংসিত চিনেমা " The " Odd Couple" ত দিব্যেন্দু শৰ্মাৰ বিপৰীতে নিবেদিতাৰ চৰিত্ৰত অভিনয় কৰে।

সুচিত্রা কৃষ্ণমূৰ্তি এগৰাকী লেখিকাও, যাৰ মতামত প্ৰথমে তেওঁৰ ব্লগসমূহৰ জৰিয়তে জনসাধাৰণৰ দৃষ্টিগোচৰ হৈছিল। তেওঁ *www.intentblog.com*-ত ব্লগ লিখা আৰম্ভ কৰিছিল, য'ত দীপক চোপ্ৰাই তেওঁক নিজৰ মতামত ভাগ বতৰা কৰিবলৈ আমন্ত্ৰণ জনাইছিল। "Art in a body part" আৰু "Give me another break" শীৰ্ষক তেওঁৰ ব্লগসমূহে তেওঁক বহু বিতৰ্কৰ মাজত পেলাইছিল। তাৰ পিছত, তেওঁ নিজৰ ব্যক্তিগত ৱেবছাইটত লিখা অব্যাহত ৰাখে। তেওঁৰ উপন্যাস The Summer of Cool পেঙ্গুইন ইণ্ডিয়াই ২০০৯ চনৰ জানুৱাৰী মাহত প্ৰকাশ কৰিছিল আৰু এইখন বৃহৎ সফলতা লাভ কৰিছিল। এই উপন্যাস Swapnalok Society শৃংখলাৰ প্ৰথমখন আছিল।

শৃংখলাটোৰ দ্বিতীয়খন The Good News Reporter আৰু তৃতীয়খন The Ghost on the Ledge ২০১৬ চনত প্ৰকাশ পায়। 

২০১৩ চনৰ নৱেম্বৰ মাহত মুক্তি পোৱা সুচিত্ৰাৰ স্মৃতিগ্ৰন্থ ড্ৰামা কুইন খনে ইতিবাচক সমালোচনা লাভ কৰে। মুক্তিৰ এসপ্তাহৰ ভিতৰতে কিতাপখনৰ প্ৰথম ছপা বিক্ৰী হৈ গ'ল।

সুচিত্ৰাৰ দ্বাৰা লিখা আৰু তেওঁৰ একে শিৰোনামৰ কিতাপৰ পৰা ৰূপান্তৰিত ড্ৰামা কুইন নামৰ সংগীতনাট্য খন ২০১৬ চনৰ অক্টোবৰ মাহত এনচিপিএ মুম্বাইত মুকলি কৰে। বৰ্তমানেও সমগ্ৰ ভাৰততে নাটক কুইন মঞ্চস্থ হৈ আছে।

সুচিত্ৰা কৃষ্ণমূৰ্তি, বিজয় ৰাজ আৰু দিব্যেন্দু শৰ্মা অভিনীত বৈশিষ্ট্যপূৰ্ণ ছবি "অড কাপল" ২০২২ চনত আমাজন ইণ্ডিয়াত মুক্তি লাভ কৰিছিল।এই খনে এমাজন ইণ্ডিয়াত কেইবামাহো ধৰি শীৰ্ষ দহটা স্থান অধিকাৰ কৰি আছিল।

## তথ্য সূত্ৰ
আলিছা আব্দুল্লা

**আলিছা আব্দুল্লা** (  ; জন্ম: ২৪ জুলাই, ১৯৮৯) এগৰাকী ভাৰতীয় ৰেচিং চালক। তেওঁ দেশৰ প্ৰথম মহিলা ৰাষ্ট্ৰীয় দৌৰ চেম্পিয়ন।

## ৰেচিং আৰু অন্যান্য কৰ্ম
তেওঁৰ দৌৰবিদ্যা জীৱন ১০ বছৰ বয়সতে আৰম্ভ হৈছিল, হেইয়া তেওঁ ইনড’ৰ কাৰ্ট ৰেচিঙৰ পৰা আৰম্ভ কৰিছিল।

২০১৬ চনত, তেওঁ আলিছা আব্দুল্লা ৰেচিং একাডেমী প্ৰতিষ্ঠা কৰে, যাৰ জৰিয়তে তেওঁ প্ৰতিভাসম্পন্ন দৌৰবিদসকলক চিনাক্ত কৰি সহায় প্ৰদান কৰে।

২০১৮ চনত, ভাৰতৰ পৰা মোটৰস্পৰ্টস ক্ষেত্ৰত পদাৰ্পণ কৰা প্ৰথমগৰাকী মহিলা হিচাপে ৰাষ্ট্ৰপতি ৰাম নাথ কোবিন্দ আৰু মহিলা আৰু শিশুকল্যাণ মন্ত্ৰী মেনেকা সঞ্জয় গান্ধীয়ে তেওঁক ভাৰতৰ পৰা মটৰস্পৰ্টছৰ ক্ষেত্ৰত নামি অহা 'প্ৰথম মহিলা' হিচাপে তেওঁক সম্বৰ্ধনা জনায়।

২০২০ চনৰ জুলাই মাহত তেওঁক ৰাষ্ট্ৰীয় মানৱ অধিকাৰ অপৰাধ বিৰোধী আৰু দুৰ্নীতি বিৰোধী ব্যুৰোৰ তামিলনাডু ৰাজ্যিক মহিলা সভানেত্ৰী হিচাপে নিযুক্তি দিয়া হয়।

## ৰাজনৈতিক যাত্ৰা
আব্দুল্লাই ২০২২ চনৰ ছেপ্টেম্বৰ মাহত ভাৰতীয় জনতা পাৰ্টিৰ তামিলনাডু ইউনিটত যোগদান কৰে। বিজেপিত যোগদান কৰাৰ পিছত তেওঁ কয় যে তেওঁৰ লক্ষ্য হৈছে সংসদৰ সদস্য হোৱা।

তেওঁ তামিলনাডুত হিন্দী ভাষাক বাধ্যতামূলক ভাষা হিচাপে পৰামৰ্শ দিয়ে।

## ব্যক্তিগত জীৱন
তেওঁৰ পিতৃ আৰ এ আব্দুল্লাও এজন বিখ্যাত বাইক ৰেচাৰ আৰু সাতবাৰৰ ৰাষ্ট্ৰীয় চেম্পিয়ন।

২০১৬ চনৰ জুন মাহত আব্দুল্লাই পাইলট ভেল নবীন দেৱানৰাজৰ সৈতে বাগ্দান কাৰ্য্য সম্পন্ন কৰে।  ২০১৭ চনৰ ১৮ জানুৱাৰীত বালিত ব্যক্তিগত অনুষ্ঠানত তেওঁৰ সৈতে বিবাহপাশত আবদ্ধ হয়।

## চলচ্চিত্ৰ
২০১৪ চনত তামিল চলচ্চিত্ৰ *ইৰুম্বু কুথিৰাই* ত অভিনয় কৰিছিল। 

## তথ্য সূত্ৰ
ৰোজলিন আদেউইয়ী

**ৰোজলিন আদেবিম্পে আদেউইয়ী** () এগৰাকী নাইজেৰিয়ান সমাজ শিক্ষাবিদ, লিংগ সমৰ্থক আৰু নাৰীবাদী। ২০২০ চনত নাইজেৰিয়াৰ ৬০ সংখ্যক স্বাধীনতা উদযাপনৰ বাবে বিজনেছডে ৱমেন’ছ হাবে তালিকাভুক্ত কৰা ষাঠিগৰাকী মহিলাৰ ভিতৰত তেওঁৰ নামো আছিল৷ কন্যা সন্তানৰ বিকাশৰ দিশত কৰা কামৰ বাবে তেওঁক ২০১৮ চনত দালাই লামা ফেল’শ্বিপৰ ফেল' লাভ কৰে৷

## শিক্ষা
আদেউইয়ীৰ অয়ো ৰাজ্যৰ অগবোমোশ্বোত জন্ম হয়। ফৰাচী ভাষাত প্ৰথম শ্ৰেণীৰে স্নাতক ডিগ্ৰী লাভ কৰি তেওঁ ওবাফেমি আওলোৱো বিশ্ববিদ্যালয়ৰ পৰা কলাত স্নাতক আৰু ইবাডান বিশ্ববিদ্যালয়ৰ পৰা কলাত স্নাতকোত্তৰ ডিগ্ৰী লাভ কৰে৷

## কৰ্মজীৱন আৰু সক্ৰিয়তা
আদেউইয়ীৰ মিছন হৈছে এটা সম্পূৰ্ণ, আত্মনিৰ্ভৰশীল কন্যা সন্তান গঢ়ি তোলা আৰু ছোৱালীজনীক সকলো ধৰণৰ লিংগ কু-সংস্কাৰ ভংগ কৰাত সহায় কৰা।

২০১৮ চনত আদেউইয়ীয়ে প্ৰতি সপ্তাহত তেওঁৰ ৱেবছাইটত আফ্ৰিকান ছোৱালীৰ চৌপাশে থকা সমস্যাসমূহৰ ওপৰত আলোকপাত কৰি লিখিবলৈ আৰম্ভ কৰে আৰু মাধ্যমিক বিদ্যালয়ত ছোৱালীসকলৰ বাবে নিয়মীয়াকৈ স্কুল সম্পৰ্কৰক্ষাকাৰী অনুষ্ঠানৰ আয়োজন কৰে৷ তেওঁ তেওঁলোকক সম্ভাৱ্য নেতা হোৱাৰ প্ৰয়োজনীয় দক্ষতা শিকায়। ৰাষ্ট্ৰীয় যুৱ সেৱাই তেওঁৰ সক্ৰিয়তাৰ ভিত্তিত কাম কৰিছিল কাৰণ তেওঁৰ সেৱা বৰ্ষত তেওঁৰ সম্প্ৰদায় উন্নয়নৰ অৱদানৰ বাবে তেওঁ কোৱাৰা ৰাজ্যৰ এগৰাকী বিশিষ্ট কৰ্পছৰ সদস্য হিচাপে বঁটা লাভ কৰিছিল।

তাৰ পিছত ফ্ৰান্স, ৰুৱাণ্ডা, ইথিওপিয়া, ঘানা, আমেৰিকাৰ দৰে দেশত ফেল’শ্বিপ আৰু প্ৰগ্ৰেমৰ বাবে তেওঁ নিৰ্বাচিত হয়। ২০১৯ চনৰ পৰা ২০২০ চনৰ ভিতৰত আফ্ৰিকান সংঘত নিয়োজিত হৈ তেওঁ ফৰাচী অনুবাদক হিচাপে কাম কৰি কমনৱেলথ যুৱ লিংগ সমতা নেটৱৰ্কৰ সদস্য, ৱান চেম্পিয়ন, এমচিডব্লিউ ফেলো, দালাই লামা ফেলো, আইডিয়াছ হাব আফ্ৰিকাৰ দ্বাৰা ২৫ বছৰৰ তলৰ বাবে শিক্ষাৰ অসাধাৰণ সামাজিক উদ্ভাৱক হিচাপে বঁটা আৰু লা চিটয়েন হিউমেনৰ বাবে ফ্ৰান্সত নাইজেৰিয়াক প্ৰতিনিধিত্ব কৰাকে ধৰি স্বীকৃতি লাভ কৰে৷ তেওঁ নাইজেৰিয়াত থকা ফ্ৰান্সৰ দূতাবাসৰ পৃষ্ঠপোষকতাত অধিকাৰ কাৰ্যসূচীত প্ৰতিনিধিত্ব কৰে। নাইজেৰিয়াৰ ৬০ সংখ্যক স্বাধীনতা দিৱস উদযাপনৰ বাবে তেওঁক বিজনেছ ডে ​​ৱমেন’ছ হাবে “৬০ গৰাকী মহিলাই অসাধাৰণ কাম কৰা”ৰ ভিতৰত অন্যতম হিচাপে তালিকাভুক্ত কৰে।

২০২৩ চনত আদেউইয়ীয়ে ফৰাচী অনুবাদক হিচাপে কাম কৰাৰ বাবে আৰু বেচৰকাৰী কামৰ বাবে চুইজাৰলেণ্ডৰ জেনেভাত অনুষ্ঠিত হোৱা ৰাষ্ট্ৰসংঘৰ স্নাতক অধ্যয়ন কাৰ্যসূচীত নাইজেৰিয়াক প্ৰতিনিধিত্ব কৰে। ১৭৬খন দেশৰ পৰা গ্ল'বেল ষ্টুডেণ্ট প্ৰাইজৰ বাবে শীৰ্ষ ৫০ গৰাকী চূড়ান্ত প্ৰতিযোগীৰ ভিতৰত অন্যতম আছিল।

২০২৪ চনত ৰাষ্ট্ৰসংঘই তেওঁক শিক্ষা আৰু লিংগ সমতাৰ সংযোগস্থলত কৰা কামৰ বাবে *ব্ৰেকিং জেণ্ডাৰ বেৰিয়াৰ্ছ থ্ৰু এডুকেচন* শীৰ্ষক প্ৰকাশনত প্ৰকাশ কৰে।
## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
সুলোচনা গাডগিল

**সুলোচনা গাডগিল** () এগৰাকী ভাৰতীয় বতৰ বিজ্ঞানী যিগৰাকীয়ে‍ ভাৰতৰ বাংগালুৰুস্থিত বায়ুমণ্ডল আৰু মহাসাগৰীয় বিজ্ঞান কেন্দ্ৰৰ (CAOS) অধ্যাপক হিচাপে অৱসৰ গ্ৰহণ কৰিছে‍। বৰষুণৰ পৰিৱৰ্তনশীলতাৰ সৈতে মোকাবিলা কৰিবলৈ কৃষি কৌশল আৰু পৰিৱেশ আৰু বিৱৰ্তনৰ পৰিঘটনাৰ আৰ্হি প্ৰস্তুত কৰাকে ধৰি বাৰিষা কেনেকৈ আৰু কিয় হয় সেই বিষয়ে অধ্যয়ন কৰিছে। তেওঁৰ গৱেষণাই বাৰিষাৰ ক্লাউড বেণ্ডত উপ-ঋতুগত পৰিৱৰ্তনৰ এটা মৌলিক বৈশিষ্ট্য আৱিষ্কাৰ কৰিছিল।তেওঁ দেখুৱাইছিল যে বাৰিষা এক বিশাল স্থল-সাগৰীয় বতাহ নহয়, বৰঞ্চ ই বাৰিষা নোহোৱা অঞ্চলতো দেখা পোৱা গ্ৰহ স্কেল প্ৰণালীৰ ঋতুগত প্ৰব্ৰজনৰ এক প্ৰকাশ। কৃষকসকলৰ সহযোগিতাত তেওঁ কৃষি কৌশল আহৰণ কৰিছিল যিবোৰ ভাৰতৰ বিভিন্ন অঞ্চলৰ বৰষুণৰ পৰিৱৰ্তনশীলতাৰ সৈতে খাপ খাইছিল।

## প্ৰাৰম্ভিক জীৱন আৰু শিক্ষা
১৯৪৪ চনত পুনেত জন্মগ্ৰহণ কৰিছিল। তেখেতৰ পিতৃ-মাতৃ টংক ৰাজ্যৰ মন্ত্ৰী হিচাপে পৰিচিত আৰু ভয়াৱহ খৰাঙৰ সময়ত জনসাধাৰণক সহায় কৰাৰ বীৰত্বপূৰ্ণ প্ৰচেষ্টাৰ বাবে পৰিচিত।তেওঁৰ ককাদেউতা আৰু পিতৃ তেওঁলোকৰ সময়ৰ সন্মানীয় চিকিৎসক আছিল। একে সময়তে, তেওঁৰ ককাদেউতা এগৰাকী স্বাধীনতা সংগ্ৰামী আছিল আৰু তেওঁৰ ঘৰত ঔপনিৱেশিক শাসনৰ বিৰুদ্ধে সংগ্ৰাম কৰা কেইবাজনো সক্ৰিয় অংশগ্ৰহণকাৰীক আতিথ্য দিছিল। তেখেতৰ মাতৃ এগৰাকী মাৰাঠী লেখিকা আছিল।

তেওঁৰ প্ৰাৰম্ভিক স্কুলীয়া শিক্ষা পুনেত, মাৰাঠী মাধ্যমত কৰিছিল। ইয়াৰ পাছত ইংৰাজী ভাষাত হাইস্কুল শিক্ষা গ্ৰহণ কৰিবলৈ‍ অন্ধ্ৰ প্ৰদেশৰ এখন বৰ্ডিং স্কুল ৰিছি ভেলীলৈ যায়। ফাৰ্গাছন কলেজত স্নাতক অধ্যয়নৰ বাবে তেওঁ পুনালৈ উভতি আহি তেওঁ প্ৰাকৃতিক বিজ্ঞানক বাছনি কৰাৰ লগতে‍ ৰসায়ন বিজ্ঞান, পদাৰ্থ বিজ্ঞান আৰু গণিত মেজৰ লৈ‍ছিল। সেই মুহূৰ্তত, তেওঁ তেওঁৰ এগৰাকী সহপাঠী মাধৱ গাডগিলৰ সৈতে বাগদান কৰে আৰু তেওঁলোকে একেলগে বৈজ্ঞানিক কেৰিয়াৰ গঢ়াৰ সিদ্ধান্ত লয়। দুয়োৱে‍ হাৰ্ভাৰ্ডৰ পৰা বৃত্তি লৈ নামভৰ্তি কৰি‍ছিল।

## ভাৰতলৈ ঘূৰি অহা
১৯৭১ চনত তেওঁ স্বামীৰ সৈতে ভাৰতলৈ উভতি আহিছিল, তেওঁ স্বামী হাৰ্ভাৰ্ডৰ এজন পণ্ডিত আছিল। তেওঁ ইণ্ডিয়ান ইনষ্টিটিউট অৱ ট্ৰপিকেল মেটিঅ’ৰ’লজীত চি এছ আই আৰ পুল অফিচাৰ হিচাপে দুবছৰ কাম কৰিছিল। এই সময়ছোৱাত তেওঁ আৰ. অনন্তকৃষ্ণন আৰু ডি. আৰ. ছিক্কা আদিৰ দৰে‍ বিজ্ঞানীৰ সৈতে কাম কৰিছিল। তেওঁক চেণ্টাৰ ফৰ থিয়ৰেটিকেল ষ্টাডিজ (চিটিএছ)ত সদস্য হিচাপে নিযুক্তি দিয়া হৈছিল। স্বামীকো চিটিএছত গাণিতিক পৰিৱেশবিদ হিচাপে নিযুক্তি দিয়া হৈছিল। ইয়াৰ পৰাই বায়ুমণ্ডলীয় আৰু মহাসাগৰীয় বিজ্ঞান কেন্দ্ৰ (চি. এ. অ. এছ.) নামৰ এটা নতুন প্ৰতিষ্ঠানৰ জন্ম হৈছিল।

## ব্যক্তিগত জীৱন
পৰিৱেশবিদ মাধৱ গাডগিল সৈতে তেওঁ বিবাহপাশত আৱদ্ধ হয় আৰু তেওঁলোকৰ এগৰাকী কন্যা আৰু এজন পুত্ৰ আছে।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:ভাৰতীয় বতৰ বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
আবিছ’য়ে অজয়ী-আকিনফ’লাৰিন

**আবিছ'য়ে আজয়ী-আকিনফোলাৰিন** (,জন্ম-১৯ মে' ১৯৮৫) এগৰাকী উদ্যোগী আৰু মানৱ উন্নয়ন বিশেষজ্ঞ।

তেখেত পাৰ্লছ আফ্ৰিকা ইউথ ফাউণ্ডেশ্যনৰ প্ৰতিষ্ঠাপক আৰু মুখ্য কাৰ্যবাহী বিষয়া, যিটো অলাভজনক সংস্থাই অৰ্থনৈতিক স্বাধীনতাৰ সামগ্ৰিক উদ্দেশ্যৰ বাবে প্ৰযুক্তিৰ দক্ষতা আৰু মেণ্টৰিঙৰ সুবিধা প্ৰদানৰ জৰিয়তে অভাৱগ্ৰস্ত সম্প্ৰদায়ৰ যুৱতী আৰু মহিলাসকলক শিক্ষা প্ৰদান কৰাত মনোনিৱেশ কৰে। ২০১৮ চনত নৱেম্বৰ মাহত আজয়ী-আকিনফোলাৰিনক শীৰ্ষ দহ চিএনএন হিৰোৰ ভিতৰত অন্যতম হিচাপে নিৰ্বাচিত কৰা হয়। একে মাহতে তেওঁক টেকত *বিবিচি ১০০ মহিলা*ৰ ভিতৰত অন্যতম হিচাপে তালিকাভুক্ত কৰা হৈছিল।

আবিছ'য়ে আজয়ী-আকিনফ'লাৰিন এজন কৌশলী পেছাদাৰী যি তথ্য প্ৰযুক্তি, কম্পিউটাৰ প্ৰগ্ৰেমিং, তথ্য বিশ্লেষণ, আৰু এটা পাৰ্থক্য সৃষ্টিৰ প্ৰতি নিষ্ঠা বজাই ৰাখিছে৷
## প্ৰাথমিক জীৱন আৰু শিক্ষা
নাইজেৰিয়াৰ অন্দো ৰাজ্যৰ আকুৰেত প্ৰয়াত মুখ্য জেমছ অলানিয়ী আজয়ী আৰু ক্ৰীষ্টিনা টিটিলায়ো আজয়িৰ পৰিয়ালত তেওঁ জন্মগ্ৰহণ কৰিছিল। নাইজেৰিয়ান ইনষ্টিটিউট অৱ ইনফৰ্মেচন টেকন'লজি (এন আই আই টি)ত আবিছ'য়য়ে অধ্যয়ন কৰে, তাৰ পিছত লাগোছ বিশ্ববিদ্যালয়ত অধ্যয়ন কৰে য'ত তেওঁ ব্যৱসায়িক প্ৰশাসনত স্নাতক ডিগ্ৰী লাভ কৰে, যিটো মূল ব্যৱসায়িক কাৰ্য্যসমূহৰ ওপৰত ভিত্তি কৰি কৰা পাঠ্যক্ৰম৷ ই তথ্য প্ৰযুক্তিৰ প্ৰয়োগ, দলীয় কাম আৰু সমস্যা সমাধানৰ ওপৰত গুৰুত্ব আৰোপ কৰে। এবিছ’য়ে হাৰ্ভাৰ্ড কেনেডি স্কুলৰ প্ৰাক্তন ছাত্ৰ মিড-কেৰিয়াৰ মাষ্টাৰছ অৱ পাব্লিক এডমিনিষ্ট্ৰেচনৰ মেছন ফেলো। তেখেতে এড্ৰিয়ান চেং ফেলোও, যিটো পৰিৱৰ্তনকাৰীসকলৰ বাবে ফেল'শ্বিপ আৰু নতুন আৰু সৃষ্টিশীল পদ্ধতিৰে জৰুৰী সামাজিক সমস্যাসমূহৰ সমাধানৰ বাবে প্ৰতিশ্ৰুতিবদ্ধ।

## পেছাদাৰী কেৰিয়াৰ
আজয়ী-আকিনফ'লাৰিনৰ সংস্থাই পাৰ্লছ আফ্ৰিকাৰ এটা ফ্লেগশ্বিপ প্ৰগ্ৰেম গাৰ্লছকোডিঙৰ আয়োজন কৰিছিল।  সেই ব্যৱধান বন্ধ কৰাত সহায় কৰিব বিচৰা আৰু নিজৰ ক্ষেত্ৰখনৰ অধিক মহিলাক উৎসাহিত কৰিব বিচৰা অজয়ী-আকিনফ'লাৰিনে নিজাকৈ অলাভজনক সংস্থা স্থাপন কৰে।

২০১২ চনত আজয়ী-আকিনফোলাৰিনে পাৰ্লছ আফ্ৰিকা ইউথ ফাউণ্ডেশ্যন প্ৰতিষ্ঠা কৰে, যিটো এটা বেচৰকাৰী সংস্থা যিয়ে ছোৱালীক বিভিন্ন কাৰ্যসূচীৰ জৰিয়তে প্ৰযুক্তি দক্ষতা বিকাশত সহায় কৰে য’ত  গাৰ্লছকোডিং, জি.চি মেণ্টৰ, গাৰ্লছইনষ্টেম আৰু এম্পাৱাৰড হেণ্ডছ অন্তৰ্ভুক্ত।২০১২ চনৰ পৰা এই সংস্থাটোৱে ১০,০০০ তকৈ অধিক যুৱতীক ক'ড কৰিবলৈ প্ৰশিক্ষণ দিছে।

## বঁটা আৰু স্বীকৃতি

১. চিএনএন হিৰোজৰ সন্মানীয়, ২০১৮২. বিবিচি ১০০ মহিলা, ২০১৮৩. ONE ৰ ২০১৮ চনৰ বছৰৰ মহিলা বঁটা

## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:ব্যৱসায়ী
শ্ৰেণী:জীৱিত ব্যক্তি
ৰতি অগ্নিহোত্ৰী

** ৰতি অগ্নিহোত্ৰী **  (; জন্ম: ১০ ডিচেম্বৰ ১৯৬০) এগৰাকী ভাৰতীয় অভিনেত্ৰী। তেওঁ হিন্দী ভাষাৰ লগতে তেলেগু আৰু তামিল ভাষাৰ ছবিত অভিনয়ৰ বাবেও পৰিচিত। কাল্ট-ট্ৰেজেডী ছবি এক দুজে কে লিয়ে (১৯৮১) আৰু নাট্যধৰ্মী ছবি তৱাইফত (১৯৮৫) কৰা অভিনয়ৰ বাবে তেওঁ শ্ৰেষ্ঠ অভিনেত্ৰীৰ ফিল্মফেয়াৰ বঁটাৰ বাবে দুটা মনোনয়ন লাভ কৰিছিল।
## চলচ্চিত্ৰীয় জীৱন
দহ বছৰ বয়সৰ পৰাই তেওঁ মডেলিং আৰম্ভ কৰে।  অগ্নিহোত্ৰীৰ প্ৰথম চলচ্চিত্ৰ ভূমিকা আছিল তামিল ভাষাৰ ছবি পুঠিয়া ৱাৰপুগল আৰু নিৰম মৰাঠা পুক্কল (১৯৭৯)।

আশীৰ দশকত তেওঁ কেইবাখনো হিন্দী ছবিত তেওঁ অভিনয় কৰে। ১৯৭৯ চনৰ তেলেগু ছবি ‘মাৰো চৰিত্ৰ’ৰ হিন্দী পুনৰ্নিৰ্মাণ ‘এক দুজে কে লিয়ে’ (১৯৮১) ছবিৰ বাবে তেওঁ ফিল্মফেয়াৰ মনোনয়ন লাভ কৰে। এই সময়ৰ আন আন হিন্দী ছবিসমূহৰ ভিতৰত আছে- ফৰ্জ ঔৰ কানুন (১৯৮২), কুলি (১৯৮৩), টৱাইফ (১৯৮৫) আপ কে সাথ (১৯৮৬) আৰু হুকুমত (১৯৮৭)।

১৬ বছৰীয়া অনুপস্থিতিৰ পিছত ২০০১ চনত হিন্দী ছবি কুচ খট্টি কুচ মিথি  আৰু তামিল ছবি মজুনু যোগে অভিনয়লৈ ঘূৰি আহে। অন্যাৰ (২০০৩) ছবিৰে তেওঁৰ মালয়ালম ছবিত অভিষেক ঘটে। এন অ'ড টু লাষ্ট লাভ (২০০৩) আৰু  আয়না (২০০৮) এই ছবি দুখনৰ যোগেদি তেওঁ ক্ৰমে ইংৰাজী আৰু বাংলা ভাষাৰ ছবিতো প্ৰবেশ কৰে। 

প্লিজ ডিভ’ৰ্চ মি ডাৰ্লিং (২০০৫) আদি মঞ্চনাট  আৰু ছিক্সাৰ আদি টেলিভিছন ধাৰাবাহিক আদিতো অভিনয় কৰিছে। অগ্নিহোত্ৰীয়ে পোলেণ্ডত বহু দিন কটাইছে, য'ত তেওঁৰ ভনীয়েক অনিতাৰ সৈতে এখন ভাৰতীয় ৰেষ্টুৰেণ্টৰ গৰাকী। 
## তথ্য সংগ্ৰহ

## বাহ্যিক সংযোগ

* 
* Rati Agnihotri's Profile
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:ভাৰতীয় মঞ্চ অভিনেত্ৰী
ডায়েনা পুণ্ডোলে

**ডায়েনা পুণ্ডোলে** ( ; জন্ম: ১৫ আগষ্ট ১৯৯৩) মহাৰাষ্ট্ৰৰ পুনেৰ এগৰাকী ভাৰতীয় ৰেচিং চালক। ভাৰতীয় মটৰ ক্ৰীড়াৰ ইতিহাসত ৰাষ্ট্ৰীয় চেম্পিয়নশ্বিপ লাভ কৰা প্ৰথমগৰাকী ভাৰতীয় মহিলা য'ত লেডী ৰেচিং চালকসকলে পুৰুষ চালকৰ সৈতে সমানে প্ৰতিযোগিতাত অংশগ্ৰহণ কৰে। ২০২৪ চনৰ ১৮ আগষ্টত চেন্নাইৰ ওচৰৰ মাদ্ৰাজ আন্তঃৰাষ্ট্ৰীয় চাৰ্কিটত মাদ্ৰাজ মটৰ স্প'ৰ্টছ ক্লাবে আয়োজন কৰা চেলুন গাড়ী শ্ৰেণীত এম আৰ এফ এম এম এছ চি fmsci ইণ্ডিয়ান নেচনেল কাৰ ৰেচিং চেম্পিয়নশ্বিপ ২০২৪ত ৰাষ্ট্ৰীয় খিতাপ দখল কৰে। 

## প্ৰাৰম্ভিক জীৱন আৰু শিক্ষা
পুনেৰ পাৰ্চী পৰিয়ালত জন্মগ্ৰহণ কৰিছিল পুণ্ডোলে। ২০১৫ চনত ইংৰাজী বিষয়ত স্নাতকোত্তৰ ডিগ্ৰী লাভ কৰে।

## ৰেচিং জীৱন
২০১৮ চনত ৰেচিং কেৰিয়াৰ আৰম্ভ কৰে। কইম্বাটুৰত জে কে টায়াৰছৰ উদ্যোগত আয়োজিত ‘উইমেন ইন মটৰস্প’ৰ্ট’ৰ বাবে দেশজোৰা টেলেণ্ট হাণ্টত অংশগ্ৰহণ কৰিছিল। প্ৰায় ২০০ গৰাকী অংশগ্ৰহণকাৰীয়ে এই প্ৰতিযোগিতাত অংশ গ্ৰহণ কৰিছিল। ডায়েনা পুণ্ডোলে  শীৰ্ষৰ ছয়গৰাকীৰ ভিতৰত স্থান লাভ কৰিছিল।  এই শীৰ্ষৰ ছয়গৰাকীক জে কে টায়াৰ নেচনেল ৰেচিং চেম্পিয়নশ্বিপত এবছৰৰ বাবে বিনামূলীয়া ড্ৰাইভৰ বাবে ফেল’শ্বিপ দিয়া হয়। ডায়েনাই ২০১৮ আৰু ২০১৯ চনত দুবছৰ ধৰি এই চেম্পিয়নশ্বিপত অংশগ্ৰহণ কৰিছিল।
২০২১ চনত চেন্নাইত অনুষ্ঠিত হোৱা ফক্সৱেগেন প'লো কাপ চেম্পিয়নশ্বিপত অংশগ্ৰহণ কৰে আৰু এবছৰৰ পিছত ২০২৩ চনত এম আৰ এফ চেলুন কাৰ্ছ নেচনেল চেম্পিয়নশ্বিপত অংশগ্ৰহণ কৰিবলৈ  তেওঁ এটা ডাঙৰ সুবিধা লাভ কৰে। ২০২৪ চনত তেওঁ চেলুন গাড়ীত ৰাষ্ট্ৰীয় চেম্পিয়নশ্বিপ জয় কৰি ছবছৰীয়া যাত্ৰাৰ অন্ত পেলাই একাধিক জয়, দ্ৰুততম লেপ আৰু প'ল পজিচন লাভ কৰে।

## তথ্য সূত্ৰ
বিজয়তা পণ্ডিত

** বিজয়তা পণ্ডিত ** () এগৰাকী ভাৰতীয় অভিনেত্ৰী আৰু নেপথ্য কণ্ঠশিল্পী। তেওঁৰ প্ৰথম ছবি *লাভ ষ্ট'ৰী*ৰ (১৯৮১) বাবে বিখ্যাত।
## কেৰিয়াৰ
ৰাজেন্দ্ৰ কুমাৰে লাভ ষ্ট'ৰীৰ (১৯৮১) বাবে বিজয়তাক পুত্ৰ কুমাৰ গৌৰৱৰ সৈতে কাষ্টিং কৰিছিল। এইখন বক্স অফিচত "ব্লকবাষ্টাৰ" ছবি সাব্যস্ত হৈছিল। তেওঁ আৰু গৌৰৱে ষ্টাৰ ক্ৰছড্ প্ৰেমিক-প্ৰেমিকাৰ চৰিত্ৰত অভিনয় কৰিছিল আৰু পৰ্দাৰ বাহিৰতো তেওঁলোকৰ সম্পৰ্ক গঢ় লৈ উঠিছিল। যদিও ছবিখন হিট হৈছিল, তথাপিও বিভিন্ন কাৰণত তেওঁৰ কেৰিয়াৰে আগবঢ়া নাছিল। পাৰিবাৰিক চাপৰ বাবে তেওঁলোকৰ সম্পৰ্কও শেষ হৈ গ'ল। তেওঁৰ চলচ্চিত্ৰ কেৰিয়াৰৰ এই ব্যৱধানৰ বাবে বিজয়তাই ৰাজেন্দ্ৰ কুমাৰক দোষাৰোপ কৰে।

কেইবছৰমানৰ পিছত বিজয়তাই মোহব্বত (১৯৮৫) ছবিখনেৰে পুনৰ ছবি জগতলৈ উভতি আহে॥ তেওঁ কাৰ থিফ (১৯৮৬) ছবিখন পৰিচালনা কৰা সমীৰ মালকনৰ সৈতে বিবাহপাশত আবদ্ধ হয় যদিও বৈবাহিক জীৱন অতি কম সময়ৰ বাবে আছিল। বিজয়তাই মুখ্য চৰিত্ৰত অভিনয় কৰা ছবিসমূহৰ ভিতৰত আছে- জীতে হ্যায় শ্বান ছে (১৯৮৬), দীৱানা তেৰে নাম কা (১৯৮৭), জলজলা (১৯৮৮), প্যাৰ কা তুফান (১৯৯০)। সুজিত গুহ পৰিচালিত ব্লকবাষ্টাৰ বাংলা ছবি অমৰ সংগীতো (১৯৮৭) তেওঁ বাংলা ছবি বিয়েৰ ফুলৰ বাবেও এটা গীত গাইছে।

## তথ্য সংগ্ৰহ

## বাহ্যিক সংযোগ

* 
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় নেপথ্য কণ্ঠশিল্পী
ছোনী ৰাজদান

** ছোনী মহেশ ভাট**  (জন্ম: ছোনী ৰাজদান; ) এগৰাকী বৃটিছ অভিনেত্ৰী আৰু চলচ্চিত্ৰ পৰিচালক। তেওঁ ভাৰতীয় হিন্দী ভাষাৰ ছবিত কাম কৰে। আশীৰ দশক আৰু নব্বৈৰ দশকৰ আৰম্ভণিৰ এগৰাকী আগশাৰীৰ অভিনেত্ৰী হিচাপে নিজকে প্ৰতিষ্ঠা কৰিছিল। তেওঁৰ জন্ম আৰু পেছাগত নাম ছোনী ৰাজদান আৰু ভাৰতীয় চলচ্চিত্ৰৰ ভাট পৰিয়ালৰ অংশ। তেওঁ চলচ্চিত্ৰ পৰিচালক মহেশ ভাটৰ সৈতে বিবাহপাশত আবদ্ধ হৈছিল। অভিনেত্ৰী আলিয়া ভাট তেওঁৰ জীয়ৰী।

৩৬ চৌৰংগী লেন (১৯৮১) ছবিখনত ৰোজমেৰীৰ চৰিত্ৰৰে তেওঁ অভিনয়ত আত্মপ্ৰকাশ কৰে। নাট্যধৰ্মী ছবি সাৰংশৰ (১৯৮৪) জৰিয়তে তেওঁ সফলতা লাভ কৰে। তেওঁ শ্ৰেষ্ঠ অভিনেত্ৰীৰ বাবে বেংগল জাৰ্ণেলিষ্টছ্ এছোচিয়েচন বঁটা আৰু শ্ৰেষ্ঠ সহযোগী অভিনেত্ৰীৰ বাবে ফিল্মফেয়াৰ বঁটাৰ বাবে মনোনয়ন লাভ কৰে। ৰাজদানৰ আন উল্লেখযোগ্য ছবিসমূহৰ ভিতৰত আছে- মাণ্ডী (১৯৮৩), ত্ৰিকাল (১৯৮৫), খামোছ (১৯৮৫), ছাচ এ লং জাৰ্নি (১৯৯৮), ৰাজী (২০১৮), আৰু ইউৰছ ট্ৰুলি (২০১৮)। ৰাজদানে বহুতো অ'টিটি ধাৰাবাহিকত অভিনয় কৰিছে, যাৰ ভিতৰত আছে- দ্য ভাৰ্ডিক্ট - ষ্টেট বনাম নানাৱতী, আউট অৱ লাভ, ডিছ ৱে আপ, আৰু কল মাই এজেণ্ট: বলীউড।
## প্ৰাৰম্ভিক জীৱন
ছোনী জন্ম ১৯৫৬ চনৰ ২৫ অক্টোবৰত ইংলেণ্ডৰ বাৰ্মিংহামৰ স্মল হিথ অঞ্চলত হৈছিল। তেওঁৰ মাতৃ গেৰ্ট্ৰুড হোলজাৰ জাৰ্মান বংশৰ বৃটিছ আছিল আৰু পিতৃ আছিল ভাৰতীয় কাশ্মীৰী পণ্ডিত বংশৰ নৰেন্দ্ৰ নাথ ৰাজদান।

ছোনী ৰাজদান ভাৰতৰ বম্বেত ডাঙৰ-দীঘল হৈছিল।

## তথ্য সংগ্ৰহ

## বাহ্যিক সংযোগ
*
*
 শ্ৰেণী:হিন্দী চলচ্চিত্ৰৰ অভিনেত্ৰী 
শ্ৰেণী:হিন্দী ভাষাৰ চলচ্চিত্ৰ পৰিচালক
আইৱানোজ অডাফেন

**আইৱানোছ অডাফেন** ()নাইজেৰিয়াৰ এগৰাকী নাৰীবাদী লেখিকা৷ তেওঁ নাইজেৰিয়াৰ লাগোছত জন্মগ্ৰহণ কৰিছিল। ২০২২ চনত তেওঁৰ প্ৰথম উপন্যাস টুম'ৰ' আই বিকম এ ৱমেন আৰু ২০২৪ চনত দ্বিতীয়খন উপন্যাস *উই ৱেৰ গাৰ্লছ ৱানছ* প্ৰকাশিত হয়।নাইজেৰিয়ান তুৰ্কী আন্তঃৰাষ্ট্ৰীয় কলেজত পঢ়ি ২০০৯ চনত তেওঁ স্নাতক ডিগ্ৰী লাভ কৰে। হাইস্কুলৰ ছাত্ৰী হিচাপে নাইজেৰিয়াৰ ৰাষ্ট্ৰীয় গণিত অলিম্পিয়াড প্ৰতিযোগিতাত সোণ আৰু ৰূপৰ পদক লাভ কৰে। ২০১৩ চনত ক'ভেনেণ্ট বিশ্ববিদ্যালয়ৰ পৰা একাউণ্টিঙত প্ৰথম শ্ৰেণীৰ ডিগ্ৰী লাভ কৰি একাউণ্টিং বিভাগ, স্কুল অৱ বিজনেছ আৰু কলেজ অৱ ডেভেলপমেণ্ট ষ্টুডেণ্টৰ শ্ৰেষ্ঠ স্নাতক ছাত্ৰৰ সন্মান লাভ কৰে।
## কৰ্মজীৱন
অডাফেন যুক্তৰাজ্যৰ এছ’চিয়েশ্যন অৱ চাৰ্টাৰ্ড চাৰ্টিফাইড একাউণ্টেণ্টছৰ তেওঁ এজন প্ৰমাণিত একাউণ্টেণ্ট। ২০১৫ চনত অক্সফৰ্ড বিশ্ববিদ্যালয়ৰ পৰা এম বি এ ডিগ্ৰী লাভ কৰে। স্নাতক হোৱাৰ পিছত তেওঁ বিভিন্ন উদ্যোগত পৰামৰ্শদাতা হিচাপে কাম কৰিছিল।তেওঁৰ চুটিগল্প ফেচছ ২০২০ চনৰ কমনৱেলথ চুটিগল্প বঁটাৰ বাবে লংলিষ্টত তালিকাভুক্ত হৈছিল।

২০২০ চনত তেওঁৰ প্ৰথম উপন্যাস টুম'ৰ' আই বিকম এ ৱমেন'-এ চাইমন এণ্ড শ্বুষ্টাৰ ইউ কেব্ৰিটল পেপাৰৰ সহযোগী কোম্পানী স্ক্ৰিবনাৰ ইউ কেয়ে তিনিখন কিতাপৰ চুক্তিত অধিগ্ৰহণ কৰে।  ২০২২ চনত প্ৰকাশিত এই উপন্যাসখনে সমগ্ৰ নাইজেৰিয়া আৰু মহাদেশতে স্বীকৃতি লাভ কৰিছিল। ইয়াক ২০২২ চনৰ ব্ৰিটল পেপাৰৰ ১০০ খন উল্লেখযোগ্য আফ্ৰিকান উপন্যাসৰ ভিতৰত অন্যতম, অ'পেনকান্ট্ৰী মেগাজিনৰ ২০২২ চনৰ ৬০ খন উল্লেখযোগ্য কিতাপ  আৰু ২০২২ চনৰ আফ্ৰ'ক্ৰিটিকৰ শীৰ্ষ ২৫ খন আফ্ৰিকান উপন্যাসৰ ভিতৰত অন্যতম হিচাপে তালিকাভুক্ত কৰা হৈছিল। ই শৈক্ষিক গৱেষণা পত্ৰৰ বিষয় হৈ আহিছে আৰু জাৰ্মানীৰ অট্টো-হান-জিমনেছিয়াম বেন্সবাৰ্গকে ধৰি বিদ্যালয়ত পঢ়োৱা হৈছে।

২০২২ চনত অডাফেনে আফ্ৰিকান মহিলাসকলৰ মহিলাৰ অধিকাৰ আৰু সৱলীকৰণৰ ক্ষেত্ৰত তেওঁলোকৰ দেশৰ কৃতিত্বৰ বিষয়ে গল্প সংকলন আই এম এডোনাত অৰিহণা যোগায়। সংকলনত ২০২০ চনত বিবিচি ৱৰ্ল্ড নিউজৰ কমলা ডুমৰ বঁটা লাভ কৰা ভিক্টোৰিয়া ৰুবাদিৰীকে ধৰি বিভিন্ন ধৰণৰ মহিলাৰ লেখা সন্নিবিষ্ট কৰা হৈছে যিসকলে নিজৰ ক্ষেত্ৰখনৰ অগ্ৰণী ভূমিকা পালন কৰিছে৷ তাৰ ভিতৰত বটছৱানাৰ প্ৰথম টেড ফেলো আৰু এলজিবিটি কৰ্মী কেটলেগো কে কোলানয়ানে-কেছুপিলে আদি৷

তেওঁৰ দ্বিতীয়খন উপন্যাস We Were Girls Once ২০২৪ চনৰ ২৫ এপ্ৰিলত প্ৰকাশ পায়।ইচেল আলোচনীয়ে ইয়াক "চোকা, অলংকৃত আৰু অক্ষমাশীল" বুলি বৰ্ণনা কৰিছে আৰু উকামাকা অলিছাকৱেই কয় যে "এই ধৰণৰ ম্লান প্ৰতিফলনক আলোড়িত কৰিবলৈ এজন মনোযোগী লেখকৰ নিপুণ মন লাগে"।
## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:লেখিকা
শ্ৰেণী:নাৰীবাদী লেখক
শ্ৰেণী:নাৰীবাদী
স্নেহা শৰ্মা

**স্নেহা শৰ্মা** ( ; জন্ম: ১ আগষ্ট ১৯৯০) এগৰাকী ভাৰতীয় ৰেচিং ড্ৰাইভাৰ। তেওঁ ফৰ্মুলা ৪ নেচনেল ৰেচিং চেম্পিয়নশ্বিপত অংশগ্ৰহণ কৰে, আৰু তেওঁ এজন পেচাদাৰী বৈমানিকো, ২০২২ চনৰ পৰা ভিষ্টাৰ এয়াৰলাইন্সত কৰ্মৰত হৈ আছে। স্নেহাৰ জন্ম কলকাতাত হৈছিল যদিও সৰুৰে পৰাই মুম্বাইত ডাঙৰ-দীঘল হৈছিল। মুম্বাইৰ আন্ধেৰীৰ কেনোছা কনভেণ্ট স্কুলৰ পৰা শিক্ষা গ্ৰহণ কৰিছিল আৰু আমেৰিকাৰ ছান ফ্ৰান্সিস্কো, আমেৰিকাৰ মিয়ামি আৰু মালয়েছিয়াৰ কুৱালালামপুৰৰ পৰা বিমানৰ প্ৰশিক্ষণ লৈছিল।

ৰেচিং কেৰিয়াৰ
তেওঁ ১৬ বছৰ বয়সৰ পৰাই ৰেচিং কৰি আহিছে। ১৭ বছৰ বয়সত তেওঁ উচ্চতৰ মাধ্যমিক আৰু বৈমানিক শিক্ষাৰ সৈতে একেলগে  এম আৰ এফ নেচনেল কাৰ্টিং চেম্পিয়নশ্বিপত ৰেচিং প্ৰতিদন্দ্বিতা  কৰিছিল। ২০১০ চনত কাৰ্টৰ পৰা গাড়ীলৈ স্নাতক ডিগ্ৰী লাভ কৰাৰ লগতে জে কে টায়াৰ নেচনেল ৰেচিং চেম্পিয়নশ্বিপতো অংশগ্ৰহণ কৰিছে। ২০০৯ চনৰ জে কে টায়াৰ নেচনেল কাৰ্টিং চেম্পিয়নশ্বিপত ৪ ষ্ট্ৰ’ক শাখাত দ্বিতীয় স্থান লাভ কৰা স্নেহাই এম এ আই নেশ্যনেল কাৰ্টিং চেম্পিয়নশ্বিপৰ কে চি টিৰ অন্তিম ৰাউণ্ডৰ বাবেও যোগ্যতা অৰ্জন কৰা একমাত্ৰ মহিলা আছিল। ২০১৫ চনত ভাৰতত অনুষ্ঠিত হোৱা ফক্সৱেগেন ভেণ্টো কাপ আৰু দ্য টয়োটা ইটিঅ’ছ কাপৰ বাবে চৰ্টলিষ্ট কৰা হৈছিল । মাৰ্চিডিজ ইয়ং ষ্টাৰ ড্ৰাইভাৰ প্ৰগ্ৰেমত শীৰ্ষ ৫ স্থান দখল কৰি স্নেহা শৰ্মাক ভাৰতৰ সৰ্বাধিক দ্ৰুততম মহিলা ৰেচাৰৰ খিতাপ দিয়া হয়। তেওঁৰ কোনো স্পনচৰ নথকাৰ বাবে আৰু আৰ্থিকভাৱে  সচ্ছল পৰিৱেশ নথকাৰ কাৰণে, তেওঁৰ ব্ৰেকিং আৰু কৰ্নাৰিঙ-ৰ প্ৰাথমিক  কথাবোৰ শিকোৱা শিক্ষকসকল আছিল সহজ মেকানিক সকল। স্নেহাই তেওঁৰ ৰেচিঙৰ মাচুল হ্ৰাস কৰিবৰ বাবে ৰেচট্ৰেকত বিভিন্ন ধৰণৰ কাম কৰিছিল। অৱশ্যে আজিৰ তাৰিখলৈকে স্নেহাই জে কে টায়াৰ আৰু ইণ্ডিগো বিমান সংস্থাৰ পৰা তেওঁৰ ৰেচিং কেৰিয়াৰৰ বাবে স্পনচৰশ্বিপ  লাভ কৰে। বৰ্তমান বিভিন্ন শাখাত  অংশ লৈ ৬ খন ৰেচ জয় আৰু ১৪ টা ৰানাৰ্ছ আপ স্থানত জয়ী হৈছে।

২০১৯ চনত শৰ্মাই ডব্লিউ ছিৰিজৰ বাবে যোগ্যতা অৰ্জন কৰাৰ চেষ্টা কৰিছিল যদিও মূল্যায়ন পৰ্যায় অতিক্ৰম কৰিবলৈ সক্ষম হোৱা নাছিল।

## তথ্য সূত্ৰ